pythainlp/thai-wiki-dataset-v4 huggingface dataset:
มันนี (เพลงลิซ่า)

"มันนี"  เป็นเพลงของแร็ปเปอร์และนักร้องชาวไทย ลิซ่า ซึ่งเป็นสมาชิกวงแบล็กพิงก์ จากซิงเกิลอัลบั้มเปิดตัว "ลลิษา" (2021) ออกจำหน่ายโดยวายจีเอนเตอร์เทนเมนต์และอินเตอร์สโคปเรเคิดส์ เมื่อวันที่ 10 กันยายน ค.ศ. 2021 เพลงเขียนโดยเบกกา บูมและวินซ์ ร่วมกับ 24 และอาร์. ที ในการประพันธ์ดนตรี
เพลงขึ้นอันดับสิบบนชาร์ต "บิลบอร์ด" โกลบอล 200 และอันดับเจ็ดบนเอ็กซ์คลูชันยูเอส และยังเข้าชาร์ต"บิลบอร์ด"ฮอต 100 ที่อันดับ 90
บนชาร์ตเพลง.
"มันนี" เปิดตัวอันดับที่ 44 บนชาร์ต "บิลบอร์ด" โกลบอล 200 และอันดับที่ 24 บนเอ็กซ์คลูชันยูเอส ในวันที่ 25 กันยายน ค.ศ. 2021 ก่อนขึ้นสูงสุดอันดับที่ 19 และ 11 ตามลำดับ บนชาร์ตประจำวันที่ 16 ตุลาคม หลังปล่อยคลิปการแสดงพิเศษและวิดีโอการซ้อมเต้น เพลงขึ้นไปถึงอันดับที่ 10 บนโกลบอล 200 โดยมีการสตรีม 66.3 ล้านครั้ง (เพิ่มขึ้น 28%) และขายได้ประมาณ 4,400 (เพิ่มขึ้น 6%) ในชาร์ตประจำวันที่ 23 ตุลาคม และขึ้นอันดับที่ 7 บนเอ็กซ์คลูชันยูเอส ด้วยยอด 61.5 ล้านสตรีม (เพิ่มขึ้น 28%) และขายได้ประมาณ 3,000 (ลดลง 3%) ในสัปดาห์เดียวกัน กลายเป็นซิงเกิลที่สองของลิซ่าที่อยู่ใน 10 อันดับแรกบนชาร์ตนี้ ซึ่งก่อนหน้านี้คือเพลง "ลลิษา" และทำให้ลิซ่าเป็นศิลปินเคป็อปคนที่สามต่อจากบีทีเอสและแบล็กพิงก์ที่มีเพลงติดท็อป 10 บนชาร์ตโกลบอลมากกว่าหนึ่งเพลง หลายสัปดาห์ต่อมา "มันนี" ยังคงทำยอดสตรีมได้ดีเรื่อย ๆ ต่อมาไต่ชาร์ตสูงสุดอันดับที่ 5 บนสปอติฟายโกลบอลชาร์ต และยังเป็นซิงเกิลของศิลปินเดี่ยวเคป็อปที่มียอดสตรีมครบ 100 ล้านครั้งเร็วที่สุดบนสปอติฟายในเวลาเพียง 37 วัน
ในสหรัฐ เพลงเปิดตัวอันดับที่ 8 บนชาร์ตดิจิทัลซองเซลส์ของ "บิลบอร์ด" ในชาร์ตประจำวันที่ 25 กันยายน ค.ศ. 2021 ด้วยยอดขาย 6,900 ชุด และเปิดตัวที่อันดับหนึ่งบนชาร์ตแร็ปดิจิทัลซองเซลส์ ทำให้ลิซ่าเป็นศิลปินหญิงเคป็อปคนแรกที่ทำได้ รวมถึงปรากฏในชาร์ตอาร์แอนด์บี/ฮิปฮอปดิจิทัลซองเซลส์ที่อันดับสองด้วย ในชาร์ตประจำวันที่ 23 ตุลาคม เพลงเข้าชาร์ตบับบลิงอันเดอร์ฮอต 100 ที่อันดับที่ 7 และฮอตอาร์แอนด์บี/ฮิปฮอปซองส์ ที่อันดับที่ 49 โดยมียอดสตรีมในสหรัฐ 4.8 ล้านครั้ง (เพิ่มขึ้น 27%) และยอดขายดิจิทัลดาวน์โหลด 1,300 ครั้ง (เพิ่มขึ้น 34%) กลายเป็นเพลงเคป็อปเพลงที่สองที่เข้าสู่ชาร์ตฮอตอาร์แอนด์บี/ฮิปฮอปซองส์และขึ้นอันดับสูงสุดบนชาร์ตนี้ ในสัปดาห์ถัดมา เพลงขึ้นถึงอันดับ 6 บนชาร์ตบับบลิงอันเดอร์ฮอต 100 และฮอตอาร์แอนด์บี/ฮิปฮอปซองส์ ที่อันดับที่ 38 ในชาร์ตประจำวันที่ 6 พฤศจิกายน "มันนี" เปิดตัวที่อันดับ 90 บน "บิลบอร์ด"ฮอต 100 กลายเป็นเพลงที่สองของลิซ่าในฐานะศิลปินเดี่ยวที่อยู่บนชาร์ต
ในเกาหลีใต้ "มันนี" ไม่ได้เข้าสู่แกออนดิจิทัลชาร์ต แต่ขึ้นสูงสุดอันดับที่ 43 บนชาร์ตดาวน์โหลด และขึ้นถึงอันดับหนึ่งในมาเลเซียและอันดับสองในสิงคโปร์ ในแคนาดา เพลงเปิดตัวที่อันดับที่ 14 บนชาร์ตแคนาเดียนดิจิทัลซองเซลส์ ในชาร์ตประจำวันที่ 25 กันยายน ต่อมาเพลงได้เข้าชาร์ตที่อันดับ 95 บนแคนาเดียนฮอต 100 ในชาร์ตประจำวันที่ 9 ตุลาคม ก่อนไต่ชาร์ตสูงสุดอันดับที่ 37 ในชาร์ตประจำวันที่ 6 พฤศจิกายน กลายเป็นเพลงแรกของลิซ่าที่ขึ้นสี่สิบอันดับแรกในประเทศนี้ "มันนี" เปิดตัวที่อันดับที่ 81 ในสหราชอาณาจักร ของชาร์ตประจำวันที่ 14 ตุลาคม และขึ้นสูงสุดที่อันดับ 46 กลายเป็นเพลงแรกของศิลปินหญิงเดี่ยวเคป็อปที่อยู่ในชาร์ตได้นานหลายสัปดาห์
Hypocacculus

Hypocacculus เป็นสกุลของด้วงที่อยู่ในวงศ์ Histeridae มีมากกว่า 20 สปีชีส์ในสกุลนี้
สปีชีส์ในสกุล ได้แก่:
<templatestyles src="Div col/styles.css"/>
Margarinotus

Margarinotus เป็นสกุลของด้วงที่อยู่ในวงศ์ Histeridae มีมากกว่า 110 สปีชีส์ในสกุลนี้
สกุลนี้มีลักษณะเด่นหลายประการของอวัยวะเพศชาย สปีชีส์ส่วนใหญ่อาจแยกความแตกต่างได้จากโครงร่างของขอบด้านหน้าของ mesosternum และโดย subhumeral striae ภายในที่สมบูรณ์บน elytra
Niponius

Niponius เป็นสกุลของด้วงที่อยู่ในวงศ์ Histeridae มีเพียงสกุลเดียวในอนุวงศ์ Niponiinae มีมากกว่า 20 สปีชีส์ในสกุล "Niponius"
สปีชีส์ในสกุล ได้แก่:
<templatestyles src="Div col/styles.css"/>
Omalodes

Omalodes เป็นสกุลของด้วงที่อยู่ในวงศ์ Histeridae มีมากกว่า 60 สปีชีส์ในสกุลนี้
สปีชีส์ในสกุล ได้แก่:
<templatestyles src="Div col/styles.css"/>
Onthophilus

Onthophilus เป็นสกุลของด้วงที่อยู่ในวงศ์ Histeridae มีมากกว่า 40 สปีชีส์ในสกุลนี้ ฟอสซิลของสกุลถูกค้นพบใน อำพันพม่า ซึ่งมีอายุประมาณ 100 ล้านปี
สกุลมีการกระจายทั่วโลก
สปีชีส์ในสกุล ได้แก่:
<templatestyles src="Div col/styles.css"/>
Phelister

Phelister เป็นสกุลของด้วงที่อยู่ในวงศ์ Histeridae มีมากกว่า 90 สปีชีส์ในสกุลนี้
สปีชีส์ในสกุล ได้แก่:
<templatestyles src="Div col/styles.css"/>
แอนชิลี สก็อต-เคมมิส

แอนชิลี สก็อต-เคมมิส  เกิด 30 กรกฎาคม พ.ศ. 2542 ชื่อเล่น แอน เป็นนางแบบและนางงามชาวไทย ผู้ได้รับตำแหน่งมิสยูนิเวิร์สไทยแลนด์ 2564 และเป็นตัวแทนประเทศไทยในการประกวดนางงามจักรวาล 2021 ณ ประเทศอิสราเอล
ประวัติ.
แอนชิลี มีบิดาเป็นชาวออสเตรเลีย และมารดาเป็นชาวไทย แอนชิลีจบการศึกษาระดับมัธยมที่โรงเรียนนานาชาตินิสท์ กรุงเทพมหานคร และระดับปริญญาตรี สาขาสังคมวิทยา จากสำนักวิชาสังคมวิทยาและรัฐศาสตร์ มหาวิทยาลัยซิดนีย์ ประเทศออสเตรเลีย
นอกจากนี้ ระหว่างที่เรียนเธอมีความสามารถด้านกีฬา เป็นกัปตันทีมวอลเลย์บอล 2 ปี ทีมบาสเก็ตบอล 1 ปี และทีมซอฟท์บอลอีก 1 ปี ทั้งยังเคยเข้าร่วมคัดเลือกนักกีฬาเยาวชนวอลเลย์บอลทีมชาติไทย ร่วมกับ บุ๋มบิ๋ม-ชัชชุอร โมกศรี อีกด้วย 
การประกวด.
มิสยูนิเวิร์สไทยแลนด์ 2564.
แอนชิลี ได้เข้าร่วมประกวดมิสยูนิเวิร์สไทยแลนด์ 2021 โดยในรอบออดิชัน 63 คนสุดท้าย เธอได้รับ Golden Tiara ทำให้เข้ารอบ 30 คนสุดท้ายโดยอัตโนมัติ ต่อมาแอนชิลีเป็นผู้ชนะเลิศการประกวดดังกล่าว โดยก่อนหน้านี้เธอได้รับรางวัลพิเศษ Miss Natura Beauty และเข้ารอบ 5 คนสุดท้าย Miss Real Passion อีกด้วย
นางงามจักรวาล 2021.
จากการที่แอนชิลีชนะการประกวดมิสยูนิเวิร์สไทยแลนด์ 2021 เธอจึงเป็นตัวแทนประเทศไทยไปประกวด นางงามจักรวาล 2021 ที่เมืองเอลัต ประเทศอิสราเอล ซึ่งกำหนดจัดประกวดรอบตัดสินในวันที่ 12 ธันวาคม 2021 ผลประกวดไม่สามารถผ่านเข้ารอบได้
ทารีน่า โบเทส

ทารีน่า โบเทส (ชื่อเล่น: ขนม) เป็นนางงามชาวไทย-แอฟริกาใต้ ผู้ได้รับตำแหน่งมิสไทยแลนด์เวิลด์ 2566 และรองอันดับ 1 มิสยูนิเวิร์สไทยแลนด์ 2564 รวมทั้งยังเคยเข้าร่วมการประกวดอื่น ๆ เช่น มิสแอฟริกาใต้, มิสแกรนด์ไทยแลนด์ และนางงามนานาชาติ
ประวัติ.
ทารีน่าเกิดที่เมืองโรเดอโปร์ต ประเทศแอฟริกาใต้ มีบิดาเป็นชาวแอฟริกาใต้เชื้อสายดัตช์ และมารดาเป็นชาวไทยเชื้อสายจีน ทารีน่าจบการศึกษาระดับปริญญาตรีจากคณะเศรษฐศาสตร์ มหาวิทยาลัยแห่งแอฟริกาใต้
การประกวด.
มิสแอฟริกาใต้ 2018.
ทารีน่าเคยเข้าร่วมการประกวดมิสแอฟริกาใต้ และผ่านเข้ารอบ 12 คนสุดท้าย
มิสแกรนด์ไทยแลนด์ 2019.
ทารีน่าชนะการประกวดมิสแกรนด์ภูเก็ต และเป็นตัวแทนของจังหวัดภูเก็ตในการประกวดมิสแกรนด์ไทยแลนด์ 2019 และได้ผ่านเข้ารอบ 10 คนสุดท้าย
มิสยูนิเวิร์สไทยแลนด์ 2564.
ทารีน่าได้เข้าร่วมประกวดมิสยูนิเวิร์สไทยแลนด์ 2021 โดยได้รับรางวัลรองชนะเลิศอันดับ 1 พร้อมด้วยรางวัลพิเศษ Miss People's Choice By Bota-p, Miss Spectacular Top Vote by True 5G และ Miss Real Passion
มิสไทยแลนด์เวิลด์ 2566.
ทารีน่าได้ประกาศเข้าร่วมประกวดมิสไทยแลนด์เวิลด์ 2023 เมื่อวันที่ 30 สิงหาคม พ.ศ. 2566 และได้รับรางวัลชนะเลิศ เป็นตัวแทนประเทศไทยเข้าประกวดมิสเวิลด์ 2023 ที่ประเทศอินเดีย
เขาอาซามะ

เขาอาซามะ  เป็นภูเขาไฟซับซ้อนที่ยังครุกครุ่นอยู่ในภาคกลางของฮนชู ประเทศญี่ปุ่น โดยเป็นภูเขาไฟที่ครุกครุ่นมากที่สุดในเกาะฮนชู กรมอุตุนิยมวิทยาญี่ปุ่นจัดให้เขาอาซามะอยู่ในระดับ A ตั้งอยู่เหนือระดับน้ำทะเล ที่ชายแดนจังหวัดกุมมะและจังหวัดนางาโนะ
ในวัฒนธรรมร่วมสมัย.
เขาอาซามะเป็นฉากหลังใน "Carmen Comes Home" ภาพยนตร์สีเรื่องแรกของญี่ปุ่น
ในอนิเมะ"อีวานเกเลียน มหาสงครามวันพิพากษา" Sandalphon เทวทูตองค์ที่แปด อาศัยอยู่ในเขาอาซามะ
เคานต์แดรกคูลา

เคานต์แดรกคูลา  เป็นตัวละครหัวเรื่อง (title character) ในนวนิยายสยองขวัญกอทิก "แดรกคูลา" โดยแบรม สโตกเกอร์ใน ค.ศ. 1897 เขาถือเป็นทั้งต้นแบบและตามแบบฉบับของแวมไพร์ในนวนิยายสมัยหลัง และยังกล่าวถึงในนิยายว่าเป็นต้นกำเนิดของตำนานมนุษย์หมาป่า ลักษณะบางส่วนของตัวละครเชื่อว่าได้แรงบันดาลใจจากวลาดที่ 3 นักเสียบ ผู้มีอีกพระนามหนึ่งว่า ดรากูลา (Dracula) และเซอร์เฮนรี เออร์วิง นักแสดงที่สโตกเกอร์เคยให้เป็นผู้ช่วยส่วนตัวของตน
หนึ่งในพลังจำเพาะของแดรกคูลาคือความสามารถในการเปลี่ยนสิ่งอื่นไปเป็นแวมไพร์ด้วยการกัดให้มันติดเชื้อ บางครั้งจะมีการเพิ่มและลดคุณสมบัติอื่น ๆ ของแวมไพร์ในผลงานที่โด่งดัง ตัวละครนี้มักปรากฏตัวในวัฒนธรรมร่วมสมัย ตั้งแต่ภาพยนตร์ แอนิเมชัน จนถึงกล่องอาหารเช้าซีเรียล
วัดเขานางบวช (จังหวัดสุพรรณบุรี)

วัดเขานางบวช เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนางบวช อำเภอเดิมบางนางบวช จังหวัดสุพรรณบุรี มีเจ้าอาวาสรูปปัจจุบัน คือ พระอธิการวีระ จกฺกวโร
วัดเขานางบวช หรือ วัดเขาขึ้น มีตำนานเล่าว่า ราว พ.ศ. 1826 มีหญิงชื่อชบา เป็นสนมแห่งพระร่วงเจ้ากรุงสุโขทัย ซึ่งได้ลาบวช รักษาศีลอยู่ในถ้ำบนยอดเขาแห่งนี้ จึงเป็นที่มาของชื่อวัดเขานางบวช เล่ากันว่าภายใจถ้ำมีข้าวของ เครื่องประดับจำนวนมาก สันนิษฐานว่าเป็นของพวกที่ติดตามนางสนมชบา ของเหล่านั้นได้สูญหายไปเมื่อ พ.ศ.2402 เครื่องประดับชิ้นสุดท้ายที่พบบริเวณปากถ้ำ เมื่อ พ.ศ.2539 เป็นกำไลหยกหัวพญานาค แต่ผู้พบมิได้ถวายเป็นสมบัติวัด สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2390 ได้รับพระราชทานวิสุงคามสีมาเมื่อวันที่ 18 พฤษภาคม พ.ศ. 2525 บ้างว่าเป็นวัดที่พระอาจารย์ธรรมโชติใช้จำพรรษา สร้างขึ้นในสมัยพระอาจารย์ธรรมโชคิ ประมาณปี พ.ศ. 2308
อาคารเสนาสนะทีสำคัญ ได้แก่ อุโบสถพระอาจารย์ธรรมโชติ ได้บูรณปฏิสังขรณ์ในสมัยรัชกาลที่ 5 ภายในประดิษฐานพระพุทธรูปหินทราย รวม 13 องค์ ล้วนแต่ถูกคนร้ายตัดเศียรไปหมดแล้ว ได้บูรณะสร้างเศียรขึ้นมาใหม่ หน้าอุโบสถมีเสมาธรรมจักร หินสีเขียวขนาดใหญ่ 5 แผ่น สูง 37 นิ้ว กว้าง 22 นิ้ว ไม่มีลวดลายใด ๆ ทั้งสิ้น แต่เดิมอุโบสถเป็นที่ประดิษฐานของหลวงพ่อแก่นจันทร์ พระพุทธรูปไม้ที่สร้างขึ้นในสมัยพระอาจารย์ธรรมโชติ แต่ปัจจุบันนี้ได้มีการสร้างมณฑปขึ้นใหม่เพื่อเป็นที่ประดิษฐานรูปปั้นพระอาจารย์ธรรมโชติ จึงได้ย้ายหลวงพ่อแก่นจันทร์เข้าไปประดิษฐาน ณ มณฑปใหม่ด้วย วิหารพระอาจารย์ธรรมโชติ ภายในเป็นที่ประดิษฐานรอยพระพุทธบาท ขนาดเส้นผ่านศูนย์กลาง 6 นิ้ว เจดีย์สร้างติดกับผนังวิหาร ก่อนที่ค่ายบางระจันแตก ศาลาหลวงปู่ธรรมโชติ เป็นทีประดิษฐานพระพุทธรูปสัมฤทธิ์ ปางห้ามสมุทร บางแบบเป็นพระทรงเครื่อง สร้างขึ้นในสมัยอยุธยาตอนต้น อายุประมาณ 600–700 ปี
Plagiogramma

Plagiogramma เป็นสกุลของด้วงที่อยู่ในวงศ์ Histeridae มีมากกว่า 30 สปีชีส์ในสกุลนี้
สปีชีส์ในสกุล ได้แก่:
<templatestyles src="Div col/styles.css"/>
Plegaderus

Plegaderus เป็นสกุลของด้วงที่อยู่ในวงศ์ Histeridae มีมากกว่า 30 สปีชีส์ในสกุลนี้
สปีชีส์ในสกุล ได้แก่:
<templatestyles src="Div col/styles.css"/>
Reninus

Reninus เป็นสกุลของด้วงที่อยู่ในวงศ์ Histeridae มีมากกว่า 13 สปีชีส์ในสกุลนี้
สปีชีส์ในสกุล ได้แก่:
<templatestyles src="Div col/styles.css"/>
Tribalus

Tribalus เป็นสกุลของด้วงที่อยู่ในวงศ์ Histeridae มีมากกว่า 90 สปีชีส์ในสกุลนี้ สปีชีส์ส่วนใหญ่กระจายพันธุ์ในภูมิภาคตะวันออกและแอฟริกา
มี 7 สปีชีส์ที่พบทางตะวันตกของเขตชีวภาพพาลีอาร์กติก
สปีชีส์ในสกุล ได้แก่:
<templatestyles src="Div col/styles.css"/>
Trypeticus

Trypeticus เป็นสกุลของด้วงที่อยู่ในวงศ์ Histeridae มีมากกว่า 103 สปีชีส์ในสกุลนี้
สปีชีส์ในสกุล ได้แก่:
<templatestyles src="Div col/styles.css"/>
Xerosaprinus

Xerosaprinus เป็นสกุลของด้วงที่อยู่ในวงศ์ Histeridae มีมากกว่า 20 สปีชีส์ในสกุลนี้
สปีชีส์ในสกุล ได้แก่:
<templatestyles src="Div col/styles.css"/>
จากศัตรูสู่หัวใจ

จากศัตรูสู่หัวใจ เป็นละครโทรทัศน์ไทยแนวละครโรแมนติก, ดราม่าที่สร้างจากบทประพันธ์ของศตรัศมิ์ และบทโทรทัศน์โดย กฤติญา สัมฤทธิ์ประสงค์สร้างโดย บริษัท บริษัท มุมใหม่ จำกัดกำกับการแสดงโดย ธีระศักดิ์ พรหมเงิน นำแสดงโดย มิกค์ ทองระย้า, พัชราภา ไชยเชื้อ, พีท ทองเจือ, ทองภูมิ สิริพิพัฒน์, ปาณิชดา แสงสุวรรณ, ออกอากาศทางทุกวันศุกร์-เสาร์-อาทิตย์ เวลา 20.30 น. ทางช่อง 7 เอชดี โดยออกอากาศต่อจากละครเรื่อง "สิงห์สั่งป่า" ตั้งแต่ 30 ตุลาคม – 12 ธันวาคม พ.ศ. 2563
เรื่องย่อ.
"โสภิตา อัณธำรง" ลูกสาวคนโตของนักธุรกิจค้าไม้ชื่อดัง เพียบพร้อมทุกอย่าง แต่กลับต้องเสียศูนย์เพราะสูญเสียน้องสาวซึ่งฆ่าตัวตายอย่างมีเงื่อนงำ "เจตน์" อดีตนักกีฬายิงปืนอนาคตไกลคือคนที่เธอปักใจเชื่อว่าคือต้นเหตุการตายของน้องสาว มรสุมแห่งชะตาพัดพาให้เจตน์เข้าสู่วงการนักฆ่าและโสภิตาคือ "เหยื่อ" รายแรกของเขา สองคู่ปรับต้องลงเรือลำเดียวกันอย่างไม่อาจหลีกเลี่ยงเพื่อรับมือกับคนชั่วและร่วมกันไขปริศนาการตายของคนที่ตัวเองรัก
การวางตัวนักแสดง.
การคัดเลือกนักแสดงทางทีมงานบริษัท มุมใหม่ จำกัดได้มีการวางตัวบทนักแสดงและเป็นการพบกันครั้งแรกพระเอกสุดฮอตของมิกค์ ทองระย้าและนางเอกซุปตาร์พัชราภา ไชยเชื้อและเนื่องจากการวางตัวนักแสดงในบท "สราริน"น้องสาวของโสภิตาเนื่องจากเดิมเป็นบทของพิมพ์ปวีณ์ โคกระบินทร์แต่เนื่องจากหมดสัญญาในการเป็นนักแสดงช่อง 7 HDตัวบทจึงตกมาเป็นปาณิชดา แสงสุวรรณ
เป็นการกลับมาร่วมงานละครที่ช่อง 7 HDของ พีท ทองเจือ ในครบรอบ 10 ปี
ละครเริ่มถ่ายทำวันแรกเมื่อวันที่ 17 ธันวาคม พ.ศ. 2562
ฉากถ่ายทำที่บ้านสวน, สยามพารากอน, เซ็นทรัลเวิลด์, สะพานพระราม 8 และมีหลายฉากถ่ายทำที่จังหวัดกรุงเทพมหานคร ละครใช้เวลาถ่ายทำนาน 8 เดือน
การตอบรับ.
เรตติ้ง.
ละครออกฉายตอนแรกด้วยเรตติ้ง 5.3 เมื่อออกฉายตอนที่ 19 (ตอนจบ)ทำเรตติ้งได้ 6.1โดยทำเรตติ้งได้สูงสุดในวันนั้นในช่วงไพรม์ไทม์ เรตติ้งเฉลี่ยทุกตอน 5.45
ตารางด้านล่างเป็นเรตติ้งเฉลี่ยทั่วประเทศของทุกตอน
เกมล่าทรชน

เกมล่าทรชน  เป็นละครโทรทัศน์ไทยแนวดราม่า-แอคชั่น-โรแมนติก เค้าโครงเรื่องเดิมจาก "พระจันทร์ลายพยัคฆ์" เรื่องราวความหมางใจของสองพี่น้องจนเกิดเป็นความแค้น และสร้างปมรักสามเส้าที่ยากจะประสาน ท่ามกลางภารกิจตามล่ากลุ่มมาเฟีย ผลิตโดย เมตตาและมหานิยม กำกับการแสดงโดย ฉัตรชัย เปล่งพานิช นำแสดงโดย ปริญ สุภารัตน์, ณฐพร เตมีรักษ์, จรณ โสรัตน์, พิมพ์ปวีณ์ โคกระบินทร์ ออกอากาศทางช่อง 3 เอชดี ทุกวันพุธ-พฤหัสบดี เวลา 20.30 - 22.30 น. เริ่มตอนแรกวันพฤหัสบดีที่ 28 ตุลาคม พ.ศ. 2564 และออกอากาศคู่ขนานผ่านแพลตฟอร์มสตรีมมิ่ง เน็ตฟลิกซ์ ใน 10 ประเทศ ได้แก่ [[ประเทศลาว|ลาว]], [[ประเทศกัมพูชา|กัมพูชา]], [[ประเทศพม่า|พม่า]], [[ประเทศเวียดนาม|เวียดนาม]], [[ประเทศฟิลิปปินส์|ฟิลิปปินส์]], [[ประเทศอินโดนีเซีย|อินโดนีเซีย]], [[ประเทศบรูไน|บรูไน]], [[ประเทศสิงคโปร์|สิงคโปร์]], [[ประเทศมาเลเซีย|มาเลเซีย]] และ[[ประเทศติมอร์-เลสเต|ติมอร์-เลสเต]] โดยละครเรื่องนี้เป็นละครเรื่องที่ 2 ของ[[ช่อง 3 เอชดี]] ในยุคทีวีดิจิทัลที่ได้รับเรต น. 13+ ต่อจากละครเรื่อง เมียจำเป็น
เรื่องราวของ เจนนรี กับ ลลิสา สองพี่น้องที่ตั้งใจเป็นตำรวจเพื่อกลับมาล้างแค้นคนที่ฆ่าพ่อของพวกเธอ พวกเธอจึงได้เข้าไปอยู่ในหน่วยงานของ สารวัตรนนท์ ผู้ที่กำลังตามคดี ศักดา แต่เจนนรีกลับพลาดพลั้งฆ่าศักดา จนตัวเองต้องติดคุกและทำให้แม่ของพวกเธอต้องตาย ลลิสาโกรธเจนนรีมากจนเกิดเป็นรอยร้าวของสองพี่น้องและสร้างแผลใจให้กับทั้งคู่เพราะสารวัตรนนท์ เมื่อเจนนรีพ้นโทษเธอหันหน้าเข้าหาความเลวเมื่อเธอก้าวไปเป็นลูกน้องของ มาวิน น้องชายต่างแม่ของศักดา สงครามการห้ำหั่นจึงเกิดขึ้น
งานสร้าง.
การกลับมาประกบคู่กันอีกครั้งของ[[ปริญ สุภารัตน์|หมาก ปริญ]] และ[[ณฐพร เตมีรักษ์|แต้ว ณฐพร]] หลังจากที่เคยร่วมงานกันมาแล้วในละครเรื่อง"[[รากนครา]]" ซึ่งเรื่องนี้เป็นการพลิกบทบาทเล่นบู๊เต็มตัวครั้งแรกของณฐพร การันตีลายเซ็นความบู๊จัดเต็มโดยผู้จัด-ผู้กำกับพี่[[ฉัตรชัย เปล่งพานิช|นก ฉัตรชัย]] ที่ร่วมแสดงในเรื่องด้วย และเป็นการร่วมงานกับทาง[[ช่อง 3 เอชดี|ช่อง 3]] ครั้งแรกของ[[พิมพ์ปวีณ์ โคกระบินทร์|ตูน พิมพ์ปวีณ์]] หลังจากหมดสัญญากับทาง[[ช่อง 7]] ตัวละคร สถานที่ เหตุการณ์ องค์กร และฉากหลังของละครเรื่องนี้เป็นเรื่องสมมุติขึ้น ไม่มีอยู่จริง
บทประพันธ์เรื่องนี้ถูกสร้างเป็นละครมาแล้วถึง 2 ครั้ง ครั้งแรกในปี พ.ศ. 2553 โดยใช้ชื่อเรื่อง"[[พระจันทร์ลายพยัคฆ์]]" ครั้งที่ 2 ในปี พ.ศ. 2564 ในครั้งนี้ใช้ชื่อเรื่อง "เกมล่าทรชน" โดยใช้ชื่อเรื่องและชื่อตัวละครตามบทประพันธ์เดิมของณพุทธ สุศรีฯ ละครเริ่มฟิตติ้งและลองเสื้อผ้านักแสดงเมื่อวันที่ 28 กันยายน พ.ศ. 2563 และละครเริ่มเปิดกล้องถ่ายทำเมื่อวันที่ 24 พฤศจิกายน พ.ศ. 2563 และละครปิดกล้องถ่ายทำเมื่อวันที่ 21 กรกฎาคม พ.ศ. 2564 ละครใช้เวลาถ่ายทำนาน 8 เดือน
ไฟฌูวาดา

ไฟฌูวาดา  คือสตูถั่วกับเนื้อวัวและเนื้อหมูที่นิยมปรุงรับประทานกันอย่างกว้างขวางในบรรดาประเทศและดินแดนที่ใช้ภาษาโปรตุเกส โดยมีสูตรที่แตกต่างกันเล็กน้อยตามแต่ละภูมิภาค ชื่ออาหารชนิดนี้มาจากคำว่า "ไฟเฌา"  ซึ่งแปลว่า "ถั่ว" ในภาษาโปรตุเกส
ส่วนผสมพื้นฐานของไฟฌูวาดาคือเนื้อวัวหรือเนื้อหมูสดและเมล็ดถั่วซึ่งในประเทศบราซิลมักใช้ถั่วดำ ส่วนในประเทศโปรตุเกสอาจใช้ถั่วขาวหรือถั่วแดง กล่าวกันว่าวิธีปรุงที่ดีที่สุดคือการเคี่ยวโดยใช้ไฟอ่อนในหม้อดินหนา เมื่อปรุงเสร็จ ไฟฌูวาดาแบบบราซิลจะมีสีน้ำตาลอมม่วงเข้มจากถั่วดำ รสชาติเข้มข้นออกไปทางเค็มและไม่เผ็ด 
ไฟฌูวาดาแบบบราซิลโดยทั่วไปจะเสิร์ฟพร้อมข้าวสวย, ใบคะน้าฝรั่งซอยและผัดกับน้ำมันมะกอก, สลัดมะเขือเทศกับหัวหอมซอย, ส้ม, ฟารอฟา และไส้กรอกนานาชนิดที่อาจปรุงในสตูด้วยหรือไม่ก็ได้ (เช่น "โชรีซู", "ฟารีไญรา", ไส้กรอกเลือด เป็นต้น)
ฟารอฟา

ฟารอฟา  เป็นเครื่องปรุงชนิดหนึ่งของอาหารบราซิล มีส่วนผสมหลักเป็นแป้งมันสำปะหลังหรือแป้งข้าวโพดที่นำไปคั่ว และแต่งกลิ่นรสต่าง ๆ นิยมรับประทานกันในประเทศบราซิลโดยพบได้ทั่วไปในบรรจุภัณฑ์ที่ผลิตในเชิงพาณิชย์ แต่ก็สามารถทำได้เองที่บ้านตามสูตรของแต่ละครัวเรือน สูตรส่วนใหญ่ใช้เกลือ เนื้อรมควัน และเครื่องเทศในปริมาณที่แตกต่างกัน ลักษณะของส่วนผสมมีตั้งแต่เม็ดขนาดใหญ่ประมาณกุสกุสไปจนถึงผงขนาดประมาณเกลือบริโภค ฟารอฟาส่วนใหญ่มีกลิ่นควันและมีรสเค็มเล็กน้อย โดยมากใช้เพื่อขับเน้นรสชาติของเนื้อสัตว์โดยเฉพาะอย่างยิ่งเนื้อย่างและสตูเนื้อเข้มข้น
ในบราซิลที่ซึ่งฟารอฟาเป็นที่นิยมมาก สูตรแบบฉบับจะใช้แป้งมันสำปะหลังดิบที่คั่วกับเนย น้ำมันพืช หรือน้ำมันมะกอกในปริมาณมาก รวมทั้งเกลือ เบคอน หัวหอม กระเทียม ไส้กรอก หรือมะกอกออลิฟจนเป็นสีน้ำตาลทอง ในรัฐบาเอียมักทำฟารอฟาโดยใช้น้ำมันปาล์มเพื่อให้มีรสชาติเข้มข้นขึ้นและมีสีเหลืองจัด
โดยทั่วไปจะเสิร์ฟฟารอฟาพร้อมกับอาหารจานหลัก (เช่น ไฟฌูวาดา, เนื้อย่างแบบบราซิล เป็นต้น) แต่ละคนอาจโรยลงบนอาหารในปริมาณตามชอบก่อนรับประทานหรืออาจรับประทานเป็นกับข้าวโดยตรงก็ได้ นอกจากนี้ยังใช้เป็นส่วนผสมสำหรับยัดไส้อาหารที่ทำจากสัตว์ปีกร่วมกับลูกเกด ถั่วเปลือกแข็ง หรือผลไม้รสหวานสับละเอียดอย่างแอปเปิลและกล้วยเป็นต้น
การบินไทย เที่ยวบินที่ 620

การบินไทย เที่ยวบินที่ 620 เป็นเที่ยวบินของการบินไทยที่เดินทางระหว่างกรุงเทพมหานคร–มะนิลา–โอซากะโดยใช้เครื่องบินแอร์บัส เอ300บี4-601 ซึ่งประสบเหตุระเบิดระหว่างเดินทางจากมะนิลาไปยังโอซากะขณะกำลังลดระดับเตรียมลงจอดที่ท่าอากาศยานนานาชาติโอซากะ เหตุระเบิดเกิดขึ้นในห้องน้ำด้านท้ายเครื่องทางฝั่งซ้ายซึ่งทำให้ห้องโดยสารสูญเสียความดันภายในอย่างรวดเร็วและระบบควบคุมเครื่องบินขัดข้องทำให้หัวเครื่องบินเชิดขึ้นและเอียงลงไปทางด้านขวา อย่างไรก็ตาม นักบินของการบินไทยได้แก่กัปตันอำพล พลอยมีค่า และผู้ช่วยกัปตันสายัณห์ ประทีปจินดาสามารถนำเครื่องบินลงจอดอย่างปลอดภัยที่ท่าอากาศยานโอซากะ มีผู้ได้รับบาดเจ็บจำนวน 62 คนจากทั้งหมด 239 คนบนเครื่องบิน (ผู้โดยสาร 223 คนและลูกเรือ 16 คน) ไม่มีผู้เสียชีวิต เครื่องบินลำดังกล่าวสามารถซ่อมแซมและนำกลับมาใช้งานได้ จากการสืบสวนพบว่าสมาชิกยากูซ่าตระกูลยามางูจิ-กูมิรายหนึ่งแอบนำระเบิดมือขึ้นเครื่องบินจากมะนิลา มีข้อสันนิษฐานสาเหตุของการนำระเบิดมือขึ้นเครื่องที่เป็นไปได้สองประการ ประการแรกได้แก่ระเบิดมือดังกล่าวอาจจะนำไปใช้เป็นอาวุธต่อสู้กับยากูซ่าตระกูลอื่น เที่ยวบินที่ 620 เป็นเที่ยวบินเพียงหนึ่งในสองเที่ยวที่บินตรงจากมะนิลาซึ่งเป็นแหล่งอาวุธไปยังโอซากะซึ่งเป็นฐานที่ตั้งของตระกูลยากูซ่า ประการที่สองได้แก่สมาชิกยากูซ่าคนดังกล่าวอาจจะจงใจก่อเหตุฆ่าตัวตายเพื่อหวังเงินประกัน
วัดไตรสิริมงคล

วัดไตรสิริมงคล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไทยเจริญ อำเภอหนองบุญมาก จังหวัดนครราชสีมา ปัจจุบันมีเจ้าอาวาส คือ พระครูวรธรรมทัต (โยธิน ธมฺมทินโน)
วัดไตรสิริมงคล หรือ วัดซับตะคร้อ เริ่มสร้างวัดเมื่อ พ.ศ. 2514 เริ่มแรกเป็นสำนักสงฆ์ ได้รับอนุญาตให้เป็นที่พักสงฆ์ จัดสร้างวัดเมื่อวันที่ 30 กันยายน พ.ศ. 2524 และตั้งวัดเมื่อวันที่ 3 กุมภาพันธ์ พ.ศ. 2526 ได้รับพระราชทานวิสุงคามสีมา เมื่อวันที่ 18 มิถุนายน พ.ศ. 2536
อาคารเสนาสนะที่สำคัญ ได้แก่ อุโบสถ ศาลาการเปรียญ กุฏิสงฆ์ หอระฆัง ศาลาบำเพ็ญกุศล และฌาปนสถาน นอกจากนั้นภายในวัดยังมีโรงเรียนพระปริยัติธรรม ห้องสมุดและที่อ่านหนังสือ ศูนย์ศึกษาพระพุทธศาสนาวันอาทิตย์ วัดไตรสิริมงคลเป็นพัฒนาตัวอย่าง ประจำปี พ.ศ. 2538
การ์โลส เมเนม

การ์โลส ซาอุล เมเนม อากิล (2 กรกฎาคม พ.ศ. 2473 – 14 กุมภาพันธ์ พ.ศ. 2564) เป็นอดีตประธานาธิบดีแห่งประเทศอาร์เจนตินา ดำรงตำแหน่งระหว่าง พ.ศ. 2532 จนถึง พ.ศ. 2542 เขาถูกมองว่าเป็นพวกลัทธิเปรอนและเขาดำเนินนโยบายแบบเสรีนิยมทางเศรษฐกิจ เขาเป็นประธานาธิบดีอาร์เจนตินาในคริสต์ทศวรรษที่ 1990 และเป็นประธานพรรคยุติธรรมตั้งแต่ พ.ศ. 2533 จนถึง พ.ศ. 2544 
เขาเกิดที่เมืองอะลินาโก ในครอบครัวชาวซีเรีย ครอบครัวของเขานับถือศาสนาอิสลาม ทำให้เขาได้รับการเลี้ยงดูตามแบบศาสนาอิสลาม จนกระทั่งเมื่อเขาเข้าสู่เส้นทางการเมืองเขาจึงเปลี่ยนไปนับถือศาสนาคริสต์นิกายโรมันคาทอลิก เขาได้รับเลือกให้เป็นผู้ว่าการจังหวัดลาริโอฆาใน พ.ศ. 2516 จนกระทั่งถูกปลดและถูกจำคุกในช่วงรัฐประหารในประเทศอาร์เจนตินา พ.ศ. 2519 และได้รับเลือกเป็นผู้ว่าการจังหวัดอีกครั้งใน พ.ศ. 2526 โดยสามารถเอาชนะอังตอนึยู ฆาฟิเรโอได้สำเร็จ ต่อมาเขาชนะการเลือกตั้งทั่วไปใน พ.ศ. 2532 ส่งผลให้เขาได้ดำรงตำแหน่งประธานาธิบดี ซึ่งเขาเริ่มดำรงตำแหน่งในช่วงที่ประเทศอาร์เจนตินาประสบภาวะเศรษฐกิจครั้งร้ายแรงจากการบริหารของราอุล อัลฟองซินประธานาธิบดีคนก่อนหน้า 
เมเนมนั้นพยายามแก้ไขวิกฤตเศรษฐกิจโดยการสนับสนุนฉันทามติวอชิงตัน ทั้งนี้เขายังฟื้นฟูความสัมพันธ์กับสหราชอาณาจักรภายหลังจากที่ขัดแย้งกันในสงครามฟอล์กแลนด์ ใน พ.ศ. 2525 และพัฒนาความสัมพันธ์ระหว่างประเทศกับสหรัฐ ในสมัยของเขาประเทศมีปัญหาอาชญากรรมและการก่อการร้ายถึงสองครั้ง ต่อมาเขาชนะเลือกตั้งอีกครั้งใน พ.ศ. 2536 และ พ.ศ. 2538 ซึ่งช่วงนี้อาร์เจนตินาเกิดภาวะเงินเฟ้อขึ้นอีกครั้ง ทำให้พรรคฝ่ายค้านจัดตั้งพันธมิตรทางการเมืองที่พยายามลงแข่งขันกับเขาในการเลือกตั้งทั่วไปเมื่อ พ.ศ. 2540 และ พ.ศ. 2542
หลังจากที่เขาลงจากตำแหน่งประธานาธิบดี เขาถูกสอบสวนในข้อหาอาชญากรรมและการทุจริตทางการเมือง รวมไปถึงคดีค้าอาวุธอย่างผิดกฎหมาย คดียักยอกเงินแผ่นดิน และคดีรับสินบน แต่เนื่องจากเขาดำรงตำแหน่งสมาชิกวุฒิสภา ทำให้เขารอดพ้นจากข้อกล่าวหาดังกล่าว
เขาถึงแก่อสัญกรรมในวันที่ 14 กุมภาพันธ์ พ.ศ. 2564 สิริอายุได้ 90 ปี ถือเป็นอดีตประธานาธิบดีอาร์เจนตินาที่มีอายุยืนนานที่สุดที่ยังมีชีวิตอยู่ในช่วงเวลานั้น
คฑาเทพ เตชะเดชเรืองกุล

คฑาเทพ เตชะเดชเรืองกุล (เกิด 10 ธันวาคม พ.ศ. 2514) หัวหน้าพรรคเพื่อชาติไทย และอดีตสมาชิกสภาผู้แทนราษฎร แบบบัญชีรายชื่อ สังกัดพรรคพลังไทยรักไทย
ประวัติ.
คฑาเทพ เดิมชื่อ คชาเทพ ดอกไม้ เกิดเมื่อ 10 ธันวาคม พ.ศ. 2514 สำเร็จการศึกษา นิติศาสตรบัณฑิต จากมหาวิทยาลัยสุโขทัยธรรมาธิราช และรัฐศาสตรมหาบัณฑิต (การเมืองการปกครอง) จากมหาวิทยาลัยโปลีเทคนิคภาคตะวันออกเฉียงเหนือ และปริญญาเอก จากมหาวิทยาลัย Open System Leadership university (OSLU) และ Hertfordshire university ประเทศอังกฤษ
การทำงาน.
คฑาเทพ เคยรับราชการตำรวจ ตำแหน่ง ผู้บังคับหมู่ ต่อมาได้เข้าสู่งานการเมืองโดยการลงสมัครรับเลือกตั้งสมาชิกวุฒิสภาจังหวัดอำนาจเจริญ ในปี พ.ศ. 2557 ได้คะแนนเป็นลำดับที่ 2 ต่อมาได้จัดตั้งพรรคการเมืองในปี พ.ศ. 2561 ในชื่อ"พรรคพลังไทยรักไทย" โดยคฑาเทพ เป็นหัวหน้าพรรค โดยเขาได้เชิญ พลเอก ธรรมรักษ์ อิศรางกูร ณ อยุธยา อดีตรัฐมนตรีว่าการกระทรวงกลาโหม ให้มาดำรงตำแหน่งประธานที่ปรึกษาพรรค และต่อมาเขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ในนามพรรคพลังไทยรักไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 และได้รับเลือกตั้งเป็น สส.สมัยแรก
คฑาเทพ ได้รับความสนใจทางสื่อมวลชนภายหลังจากมีการเปิดเผยบัญชีแสดงรายการทรัพย์สินและหนี้สินของเขา ที่แจ้งว่ามีทรัพย์สินทั้งหมด 1,112,531,135 บาท โดยมีหนี้สิน 801,083 บาท โดยทรัพย์สินส่วนใหญ่เป็นทรัพย์สินอื่นมูลค่ากว่า 1,100,000,000 บาท เงินฝาก 2,281,135 บาท โรงเรือนและสิ่งปลูกสร้าง 8,250,000 บาท ซึ่งมีทรัพย์สินที่มีมูลค่าสูง เช่น เหล็กไหลช่อ (โคตรเหล็กไหล) มูลค่า 700 ล้านบาท เหล็กไหลก้อน (มหาเหล็กไหล) มูลค่า 300 ล้านบาท อุกกาบาต (อุกกามณีดำ) มูลค่า 10 ล้านบาท และพระเครื่องอีกจำนวนหนึ่ง
โรบิน (ตัวละคร)

โรบิน  เป็นนามแฝงของฮีโร่สมมุติหลายคนที่ปรากฏในหนังสือการ์ตูนอเมริกัน ตีพิมพ์โดย ดีซีคอมิกส์ ตัวละครนี้สร้างขึ้นโดย บ็อบ เคน, บิล ฟิงเกอร์ และ เจอร์รี โรบินสัน เพื่อทำหน้าที่เป็นคู่หูของ แบทแมน
สตาร์ไฟร์ (ทีนไททันส์)

สตาร์ไฟร์  เป็นซูเปอร์ฮีโร่สมมุติ ปรากฏในหนังสือการ์ตูน ตีพิมพ์โดย ดีซีคอมิกส์ โดยเธอเป็นสมาชิกหลักของทีนไททันส์ ตัวละครสร้างโดย มาร์ฟ โวฟแมน และ จอร์จ เปเรซ
ชูรี

ชูรี  เป็นตัวละครซูเปอร์ฮีโรในหนังสือการ์ตูนอเมริกันที่จัดพิมพ์โดยมาร์เวลคอมิกส์ สร้างสรรค์โดย เรจินาลด์ ฮัดลิน (Reginald Hudlin) และ จอห์น โรมิตา จูเนียร์ (John Romita Jr.) ชูรีเป็นเจ้าหญิงของประเทศสมมติในทวีปแอฟริกาคือ วาคานดา (Wakanda)
เบียร์ พร้อมพงษ์

พร้อมพงษ์ วงษ์อินตา หรือชื่อในวงการคือ เบียร์ พร้อมพงษ์ (เกิด 31 ตุลาคม พ.ศ. 2535) เป็นนักร้องลูกทุ่งและหมอลำชายชาวไทยสังกัดแกรมมี่โกลด์ เขาอยู่ในวงการบันเทิงมาแล้ว 7 ปี 
เกิดที่ตำบลหนองโพนงาม อำเภอเกษตรสมบูรณ์ จังหวัดชัยภูมิ จบการศึกษามหาวิทยาลัยรัตนบัณฑิต เขาเข้าสู่วงการบันเทิงจากการประกวดรายการศึกวันดวลเพลง และครองแชมป์ถึง 18 สมัย จนกระทั่งได้เซ็นสัญญาเป็นศิลปินสังกัดแกรมมี่โกลด์ มีผลงานเพลงดังเป็นจำนวนมาก อาทิ "ไร่อ้อยวิทยา", "ฮักอยู่" และ "เรวัตตะฮักนะลีลาวดี"
ชีวิตช่วงต้น.
เขาเกิดเมื่อวันที่ 31 ตุลาคม พ.ศ. 2535 ที่ตำบลหนองโพนงาม อำเภอเกษตรสมบูรณ์ จังหวัดชัยภูมิ เป็นบุตรของนายประจวบ และนางเฉลิมศรี วงษ์อินตา 
การศึกษา ระดับมัธยมศึกษา โรงเรียนเกษตรสมบูรณ์วิทยาคม อำเภอเกษตรสมบูรณ์ จังหวัดชัยภูมิ
เข้าสู่วงการบันเทิงโดยการเป็นศิลปิน.
 เขาเข้ามาประกวดรายการศึกวันดวลเพลง และได้เป็นแชมป์ 18 สมัยผู้ชายคนแรก และมีซิเกิ้ลแรกในชีวิตคือเพลง "แค่อ้ายหวั่น" และ "ตะดนไป่" จากนั้นเขากลายเป็นศิลปินสังกัดแกรมมี่โกลด์ นับแต่นั้นเป็นต้นมา มีผลงานอันเป็นที่รู้จักหลังจากนี้อาทิ "อยู่ใกล้อ้ายสิกอด", "ตัวหนังสือบ่มีเสียง" 
ใน พ.ศ. 2563 เขาได้ร่วมงานกับเวียง นฤมล ในเพลง "เรวัตตะฮักนะลีลาวดี" และ "เรวัตตะลาฮัก"
ผลงานเพลง.
เพลงที่ร่วมร้องกับศิลปินอื่น.
เพลงที่เบียร์ พร้อมพงษ์ได้มีส่วนร่วมในการการร้อง
ชัยณรงค์ โยธา

ชัยณรงค์ โยธา ชื่อเล่น ตรี (เกิด 29 กันยายน พ.ศ. 2530) เป็นนักร้องลูกทุ่งและหมอลำชายชาวไทยสังกัดแกรมมี่โกลด์ เจ้าของฉายา จิ๊กโก๋บิ๊กอาย สายอารมณ์ เขาอยู่ในวงการบันเทิงมาแล้ว 8 ปี 
เขาเกิดที่ตำบลท่าเกษม อำเภอเมืองสระแก้ว จังหวัดสระแก้ว จบการศึกษาระดับชั้นมัธยมศึกษาปีที่ 4 จากโรงเรียนท่าเกษมพิทยา เขาซึมซับการจิ๊กโก๋อกหัก เจ้าของเสียงเจ็บแต่สะใจ แชมป์ 17 สมัยผู้ลือลั่น จากรายการศึกวันดวลเพลง เพลงเศร้า ช้า ซึ้ง ที่นำเสียงของเขาจะสะกดอารมณืคนฟังได้เป็นอย่างดี นักแต่งเพลงและนักดนตรีหมอลำชื่อดัง อำไพได้พาเขาไปพบกับสลา คุณวุฒิและเขาได้เป็นศิลปินในโครงการ "น้องใหม่ไต่ดาว โครงการ 2" และบันทึกเสียงผลงานเพลงในโครงการคือ "มันฮักแต่เจ้าฮู้บ่" และ "ลำร็อค เจ้าบ่มีใจ" และหลังจากนั้นเขาจึงได้เป็นศิลปินสังกัดแกรมมี่โกลด์นับแต่นั้นเป็นต้นมา
ชีวิตช่วงต้น.
เขาเกิดเมื่อวันที่ 29 กันยายน พ.ศ. 2530 ที่ตำบลท่าเกษม อำเภอเมืองสระแก้ว จังหวัดสระแก้ว เป็นบุตรของนาย และนางสมบุญ โยธา เขาสำเร็จการศึกษาชั้นประถมศึกษาจากโรงเรียนบ้านหนองนกกระเรียน ระดับชั้นมัธยมศึกษาจากโรงเรียนท่าเกษมพิทยา จบการศึกษาเมื่อปี พ.ศ. 2547
เข้าสู่วงการบันเทิงโดยการเป็นศิลปิน.
ตรีได้เข้ามาประกวดรายการศึกวันดวลเพลง และเป็นแชมป์ 17 สมัย หลังจบการแข่งขัน จึงให้เขาบันทึกเสียงการร้องหมอลำเอาไว้ หลังจากนั้นได้นำไปให้ สลา คุณวุฒิ จนกระทั่งผ่านไปเป็นปี สลาได้ติดต่อเขาให้ไปบันทึกเสียงจากเพลงในโครงการ "น้องใหม่ไต่ดาว โครงการ 2" ในเพลง "มันฮักแต่เจ้าฮู้บ่" และ "ยากสำหรับอ้าย ง่ายสำหรับเขา" จากนั้นเขากลายเป็นศิลปินสังกัดแกรมมี่โกลด์ นับแต่นั้นเป็นต้นมา มีผลงานอันเป็นที่รู้จักหลังจากนี้อาทิ "ไผ", "ฝันว่าได้เป็นพระเอก" เป็นต้น
ผลงานเพลง.
เพลงที่ไม่ได้ปล่อย.
ปล่อยให้ได้ฟังในรูปแบบ Demo Version ใน YouTube channel : ตรี ชัยณรงค์ OFFICIAL
เพลงที่ร่วมร้องกับศิลปินอื่น.
เพลงที่ตรี ชัยณรงค์ได้มีส่วนร่วมในการการร้อง
ไม้เมือง

ไม้เมือง เป็นชื่อในวงการเพลงของ ธีราพร ศรีกิจรัตน์ (สกุลจริง : บุญพรหม) และ ประเสริฐ ศรีกิจรัตน์ กลุ่มศิลปินแนวเพลงลูกทุ่งแนวเพื่อชีวิต-ล้านนา สังกัดค่าย แกรมมี่โกลด์ ในเครือ จีเอ็มเอ็ม แกรมมี่ เจ้าของฉายา 1 ร้อง 1 เล่น จากถนนคนเดิน เชียงใหม่ เป็นนักร้องที่มีชื่อเสียงโด่งดังในปัจจุบันจากผลงานเพลง แมงปอปีกบาง, อย่าปล่อยมือ, อยากพับแผ่นฟ้า, ขอเดินด้วยคน, อย่าเพิ่งท้อ, อีกครึ่งของฝัน, เก็บรักไว้ที่ปลายรุ้ง, เพลงนี้เพื่อเธอ, ดวงดาวนอกหน้าต่าง, คำสัญญาที่หาดใหญ่, หากความคิดถึงฆ่าคนให้ตายได้ แทนความคิดถึง, เก็บไว้ให้ชื่นใจเธออยู่ในวงการบันเทิงมาแล้ว 21 ปี
ประวัติ.
ไม้เมือง เกิดจากความฝันและรักในดนตรีของนักดนตรีชายหญิง 2 คน ซึ่งรักเพลงคำเมืองก็เลยรวมกันเล่นโฟล์คซองในตัวเมืองจังหวัดเชียงใหม่ตั้งแต่ พ.ศ. 2540 เป็นนักดนตรีรับจ้างธรรมดาและมีจุดเด่นคือเพลงคำเมือง ในขณะที่คนอื่นๆเขาร้องเพลงร่วมสมัยกันไปหมด
ก่อนที่จะเป็นไม้เมือง อ้อม ธีราพร เกิดที่ อำเภอไชยปราการ จังหวัดเชียงใหม่ เป็นนักร้องนำ จบ ปวช.บัญชี ในขณะที่เรียน ปวช. อ้อม ก็เล่นดนตรีเป็นรายได้เสริมด้วย ร้องด้วยใจรัก ไม่เคยเรียนร้องเพลงที่ไหน อ้อมไม่ค่อยพูดภาษากลาง เพราะรักและหวงแหนภาษาเหนือ อ้อมเป็นคนเรียบร้อย ขี้อายและพูดน้อย จึงเป็นคนที่มีเอกลักษณ์เฉพาะตัว ซึ่งเล่นดนตรีและร้องเองก่อนหน้าแล้วตั้งแต่ พ.ศ. 2533 ส่วนแม็กซ์ ประเสริฐ เกิดที่ จังหวัดสุรินทร์ ได้เล่าถึงตัวเขาว่าเป็นลูกคนจีนที่ทางบ้านไม่ชอบอาชีพนักดนตรี จึงถูกกีดกันไม่ให้เล่นดนตรี พ่อเห็นว่า เรียนดีเลยอยากให้เรียนอย่างเดียว แต่ แม็กซ์ ก็แอบไปสมัครดุริยางค์ตั้งแต่ 10 ขวบ เป่าทรัมเป็ด ตีนิ้งหน่องและก็หัดเล่นเครื่องดนตรีทุกย่างที่อยู่ในโรงเรียน ซึ่งแม็กซ์ เป็นดีเจเปิดแผ่นในผับ และหลังจากรวมทีมกันก็เล่นดนตรีหาเลี้ยงชีพมาตลอด ส่วนชื่อ "ไม้เมือง" อ้อม เป็นผู้ตั้งเอง หมายความว่า ต้นไม้พันธุ์พื้นเมืองภาคเหนือที่เกิดใน พ.ศ.ใหม่ เป็นต้นไม้ที่จะหยั่งรากลึกเพื่อสืบสานวัฒนธรรมดั้งเดิมให้สืบเนื่องตลอดไป 
ไม้เมืองเคยทำอัลบั้มใต้ดินก่อนเข้าวงการแกรมมี่โกลด์ มีผลงานมาแล้วหนึ่งอัลบั้มเสียงร้องคือ “สองเรากับทางฝัน” และอีกหนึ่งอัลบั้มเพลงบรรเลงคือ “เวลคัมทูล้านนา” ไม้เมืองเริ่มเข้าสู่วงการเพลงในสังกัดแกรมมี่โกลด์ ครั้งแรกเมื่อปี พ.ศ. 2545 จากการชักชวนของ อ.ธนิฐ ธนโกเศศ หลังจากที่เซ็นสัญญาไปเขายังไม่มีผลงานเพลง แต่ระหว่างนั้นไปเล่นอยู่ถนนคนเดินเชียงใหม่ ทำให้เป็นที่รู้จักเพียงชั่วข้ามคืนทั้งคนไทยและคนต่างชาติ หลังจากเหตุการณ์นั้น ชีวิตยังไม่เหมือนเดิมจากที่เป็นนักดนตรีรับจ้างในเชียงใหม่ ตะลอนเล่นตามร้านอาหาร ก็ได้ลดงานส่วนนั้นเพื่อมาทำงานเพลงในสังกัดแกรมมี่ มาจนถึงปัจจุบัน ผลงานอัลบั้มแรกในพ.ศ. 2547 คือ “แมงปอปีกบาง” ผลงานเพลงเด่น ๆ ที่สร้างชื่อเสียงของ ไม้เมือง ที่ทำให้คนรู้จักมากขึ้น ไม่ว่าจะเป็นเพลง อย่าปล่อยมือ, อยากพับแผ่นฟ้า, แมงปอปีกบาง, คนเดิมของเธอ , ขอเดินด้วยคน ฯลฯ 
งานสุดท้ายที่เขาทำก่อนพักเบรกคืออัลบั้มชุดพิเศษ ดนตรี กวี ชีวิต ของเขาใน พ.ศ. 2555 ภายใต้สังกัดแกรมมี่ โกลด์ เขาเป็นศิลปินและทำงานเบื้องหลังให้กับศิลปินคนอื่น ๆ ที่แกรมมี่โกลด์ ปัจจุบันเขารับงานตามทั่วจังหวัดทั่วประเทศ และเคยเปิดธุรกิจร้านอาหารเป็นชื่อตามวงของตนเองอยู่ที่ จ.เชียงใหม่
ผลงานเพลง.
เพลงที่ร่วมร้องกับศิลปินอื่น.
เพลงที่อ้อม ไม้เมืองได้มีส่วนร่วมในการการร้อง
บทเพลงที่ไม่ได้ปล่อยเป็นซิงเกิ้ลเดี่ยว.
ปล่อยให้ได้ฟังในรูปแบบ Demo Version ใน YouTube channel : ไม้เมือง OFFICIAL
บทเพลงที่นำมาขับร้องใหม่.
ปล่อยให้ได้ฟังในรูปแบบ Cover Version ใน YouTube channel : ไม้เมือง OFFICIAL
1.<templatestyles src="การอ้างอิง/styles.css"/>^ ขับร้อง cover ไว้ในชุดโฟล์คซองคำเมือง
ทีทูบิว

ทีทูบิว  เป็นส่วนของเยื่อหุ้มเส้นใยกล้ามเนื้อ (sarcolemma) ที่แทรกทะลุเข้าไปถึงกลาง#เปลี่ยนทาง และกล้ามเนื้อหัวใจ
เพราะประกอบกับเยื่อหุ้มที่มีช่องไอออน, #เปลี่ยนทาง และ#เปลี่ยนทาง T-tubule จึงช่วยแพร่ศักยะงาน (action potential) ให้เข้าไปในเซลล์ได้อย่างรวดเร็ว และมีบทบาทสำคัญในการควบคุมความเข้มข้นของแคลเซียมภายในเซลล์
กลไกเหล่านี้ของ T-tubule ทำให้เซลล์กล้ามเนื้อหัวใจหดตัวได้อย่างมีกำลังเพราะเซลล์สามารถปล่อยแคลเซียมจาก sarcoplasmic reticulum ภายในเซลล์ทั่วตัวพร้อม#เปลี่ยนทาง ๆ กัน
โครงสร้างและหน้าที่ของ T-tubule ได้รับผลกระทบจากการหดตัวของหัวใจและหลอดเลือดทุก#เปลี่ยนทาง ๆ จังหวะ
โดยได้รับผลจากโรคด้วย ซึ่งอาจนำไปสู่ภาวะหัวใจล้มเหลวและภาวะหัวใจเต้นผิดจังหวะ
แม้จะพบโครงสร้างนี้ตั้งแต่ปี#เปลี่ยนทาง 1897 แล้ว แต่การวิจัยทางชีววิทยาก็ยังคงดำเนินต่อไป
เชิงอรรถและอ้างอิง.
<templatestyles src="Reflist/styles.css" />
อินทิรา โมราเลส

อินทิรา โมราเลส (เกิด 19 พฤศจิกายน พ.ศ. 2539) หรือชื่อในวงการคือ มีนตรา อินทิรา เป็นนักร้องลูกทุ่งและหมอลำหญิงชาวไทยสังกัดแกรมมี่โกลด์ เธออยู่ในวงการบันเทิงมาแล้ว 13 ปี มีชื่อเสียงมาจากการเข้าร่วมประกวดความสามารถในรายการ คว้าไมค์ คว้าแชมป์ ปี 3 เมื่อ พ.ศ. 2555 และการเข้าร่วมประกวดความสามารถในรายการ เดอะวอยซ์ไทยแลนด์ ซีซั่นที่ 4 เมื่อ พ.ศ. 2558 โดยผ่านเข้ารอบ Knockout
เกิดที่ตำบลดงเย็น อำเภอบ้านดุง จังหวัดอุดรธานี เป็นลูกเสี้ยวอเมริกันจากทางฝั่งพ่อ เริ่มร้องเพลงอย่างจริงจังตั้งแต่ระดับชั้นมัธยมศึกษาปีที่ 1 จากการที่เธอเข้าร่วมกับวงดนตรีโปงลางของโรงเรียน เมื่อเธอศึกษาต่อในระดับมหาวิทยาลัย เธอได้รับงานร้องเพลงกับวงดนตรีในจังหวัดอุดรธานีเพื่อหารายได้ และยังคัฟเวอร์เพลงในยูทูบ จนกระทั่งครูสลา คุณวุฒิเห็นความสามารถและแววของเธอ จึงชักชวนเธอเข้าสู่การเป็นศิลปินในสังกัดแกรมมี่โกลด์
ชีวิตช่วงต้น.
เธอเกิดเมื่อวันที่ 19 พฤศจิกายน พ.ศ. 2539 ที่บ้านดงแสนสุข ตำบลดงเย็น อำเภอบ้านดุง จังหวัดอุดรธานี เป็นบุตรของนายเดวิด โมราเลส เธอสำเร็จการศึกษาชั้นประถมศึกษาจากโรงเรียนบ้านดงแสนสุข ระดับชั้นมัธยมศึกษาจากวิทยาลัยเทคโนโลยีอักษรพัทยา และระดับปริญญาตรีจากมหาวิทยาลัยราชภัฏอุดรธานี และ จบการศึกษาเมื่อปี พ.ศ. 2563
วงการบันเทิง.
จึงให้เธอบันทึกเสียงการร้องหมอลำเอาไว้ หลังจากนั้นได้นำไปให้ครูสลา คุณวุฒิ จนกระทั่งผ่านไปเป็นปี ครูสลาได้ติดต่อเธอให้ไปบันทึกเสียงจากเพลงในโครงการ "คว้าไมค์ คว้าแชมป์ ปี 3" และได้รางวัลชนะเลิศ CHAMP OF THE YEAR คว้าไมค์คว้าแชมป์ ปี 3 ซึ่งในตอนนั้นเธอมีอายุเพียงแค่ 15 ปีเพียงเท่านั้น ขณะที่กำลังศึกษาอยู่ชั้น ม.4 วิทยาลัยอักษรเทคโนโลยี จ.ชลบุรี ซึ่งการชนะก็ทำให้เธอได้เซ็นสัญญาเป็นศิลปินสังกัดแกรมมี่โกลด์ เป็นระยะเวลา 1 ปี หลังจากที่หมดสัญญา เธอได้เข้าร่วมแข่งขันรายการร้องเพลงรายการ เดอะวอยซ์ไทยแลนด์ ซีซั่นที่ 4 และได้เข้าไปถึงรอบ Knock Out หลังจากนั้นเธอก็ได้เป็นหนึ่งในผู้เข้าแข่งขันในรายการ สมรภูมิชิงเพลง จนสามารถโค่นบัลลังก์ ศิลปินต้นฉบับเพลงอย่าง เต๋า ภูศิลป์ ได้ ในเพลง “ความคึดฮอดบ่เคยพาไผกลับมา” ในที่สุด และหลังจากนั้นเธอก็มีผลงานคัฟเวอร์เพลงต่างๆ ออกมาเรื่อยๆ จนในที่สุดเธอก็ได้กลายเป็นนักร้องลูกทุ่งจากสังกัด “แกรมมี่โกลด์” ในเครือ จีเอ็มเอ็ม แกรมมี่ ซึ่งผลงานของเธอก็เรียกว่าประสบความสำเร็จในระดับล้านยอดเข้าชม เป็นต้น
เดอะวอยซ์ไทยแลนด์ ซีซันที่ 4.
มีนตรา อินทิรา ได้เข้ามาประกวดรายการ เดอะวอยซ์ไทยแลนด์ ซีซั่นที่ 4 ทีมโจอี้บอย ในปี 2558
ผลงานเพลง.
เพลงที่ร่วมร้องกับศิลปินอื่น.
เพลงที่มีนตรา อินทิราได้มีส่วนร่วมในการการร้อง
รายชื่อตอนในปริ๊นซ์ ออฟ เทนนิส

ตอนต่างๆ ในปริ๊นซ์ ออฟ เทนนิส (Tenisu no Ōjisama) เขียนขึ้นโดย ทาเกชิ โคโนมิ กำกับโดย ทากายูกิ ฮามานะ แอนิเมชั่นโดย Trans Arts และร่วมผลิตโดย Nihon Ad Systems, J.C.Staff และ Production I.G. อนิเมะเรื่องนี้ดัดแปลงมาจากการ์ตูนญี่ปุ่นเรื่อง Prince of Tennis ของโคโนมิ ซีรีส์นี้เป็นเรื่องราวเกี่ยวกับนักเทนนิสอัจฉริยะวัย 30 ปีที่ชื่อ ภราดร ศรีชาพันธ์ ซึ่งย้ายกลับไปประเทศไทยบ้านเกิดของเขาเพื่อเข้าเรียนในโรงเรียนเก่าของพ่อที่ชื่อว่า โรงเรียนบ้านโคกอีเริ้ง ซึ่งเป็นโรงเรียนมัธยมเอกชนที่มีชื่อเสียงด้านทีมเทนนิสที่แข็งแกร่ง
อนิเมะซีรีส์ออกอากาศครั้งแรกทางทีบีเอสทีวี ของญี่ปุ่นตั้งแต่วันที่ 10 ตุลาคม 2544 ถึง 30 มีนาคม 2548 ออกอากาศทั้งหมดหนึ่งร้อยเจ็ดสิบแปดตอน ซึ่งครอบคลุมดีวีดีสี่สิบห้าแผ่นในญี่ปุ่น ในเดือนเมษายน พ.ศ. 2549 OVA ภาคต่อของอนิเมะเริ่มวางจำหน่ายในรูปแบบดีวีดี รวมทั้งหมด 13 ตอนในเจ็ดดีวีดี OVA ตัวที่สองก็เริ่มวางจำหน่ายในรูปแบบดีวีดีในวันที่ 22 มิถุนายน พ.ศ. 2550 มีความยาวทั้งหมดหกตอนซึ่งกระจายอยู่ในดีวีดีสามแผ่น โดยครั้งสุดท้ายจะวางจำหน่ายในวันที่ 25 มกราคม พ.ศ. 2551 A second OVA also began being released on DVD on June 22, 2007. It spanned a total of six episodes that are spread across three DVDs, the last of which being released on January 25, 2008. ซีซั่นที่สามและครั้งสุดท้ายในซีรี่ส์ OVA แห่งชาติประกอบด้วยเจ็ดตอนที่อยู่ในดีวีดีสี่แผ่นที่เผยแพร่ตั้งแต่วันที่ 25 เมษายน 2551 ถึง 23 มกราคม 2552 OVA นั้นเคลื่อนไหวโดย Production IG และ Bandai Visual โดยตอนหลังจัดจำหน่ายทางดีวีดีของ OVAs ในญี่ปุ่นโดย Amuse Soft Entertainment
รายชื่อตอน.
หมายเหตุเกี่ยวกับชื่อเรื่องภาษาอังกฤษและวันที่ออกอากาศ.
ชื่อภาษาอังกฤษสำหรับห้าสิบตอนแรกเป็นชื่อที่เผยแพร่อย่างเป็นทางการโดย Viz Media ชื่อภาษาอังกฤษที่เหลือเป็นคำแปลที่ไม่เป็นทางการของชื่อต้นฉบับภาษาญี่ปุ่น
การออกอากาศในภาษาอังกฤษเป็นการออกอากาศรอบปฐมทัศน์ของ Toonami Jetstream ซึ่งมาก่อนการออกอากาศทางโทรทัศน์ของ Toonami ในตอนต่างๆ
คาวีโอลา

ในสาขาชีววิทยา คาวีโอลา (เป็นคำเอกพจน์ซึ่งแปลว่า ถ้ำน้อย#เปลี่ยนทาง ๆ พหูพจน์เป็น "caveolae")
เป็น lipid raft ชนิดพิเศษ เป็นส่วนบุ๋ม (invagination) ขนาดเล็ก  ที่เยื่อหุ้มเซลล์ของเซลล์หลายชนิดในสัตว์มีกระดูกสันหลังโดยเฉพาะ#เปลี่ยนทาง เซลล์ไขมัน (adipocyte) และเซลล์แกนสันหลังในเอ็มบริโอ (embryonic notochord cell)
เป็นโครงสร้างที่ได้ค้นพบในปี#เปลี่ยนทาง 1955
โครงสร้างรูปขวดทดลองปากเล็กนี้ มีโปรตีนและลิพิด (เช่น คอเลสเตอรอลและสฟิงโกลิพิด) มาก มีหน้าที่หลายอย่างในการถ่ายโอนสัญญาณ (signal transduction)
และเชื่อว่ามีบทบาทในการป้องกันเซลล์ทางแรงกล (mechanoprotection), ในการรับรู้แรงกล (mechanosensation), ในกระบวนการเอนโดไซโทซิส, ในกำเนิดมะเร็ง (oncogenesis) และในการดูดซึม (uptake) ทั้งแบคทีเรียและไวรัสก่อโรคบางชนิดเข้าในเซลล์
เชิงอรรถและอ้างอิง.
<templatestyles src="Reflist/styles.css" />
ปริ๊นซ์ ออฟ เทนนิส (ฤดูกาลที่ 1 และ 2)

สองฤดูกาลแรกของซีรีส์อนิเมะเรื่อง ปริ๊นซ์ ออฟ เทนนิส กำกับโดย ทากายูกิ ฮามานะ แอนิเมชั่นโดย Trans Arts และอำนวยการสร้างโดย Nihon Ad Systems, J.C.Staff และ Production I.G. ตอนแรกออกอากาศทางสถานีโทรทัศน์โตเกียวภาคพื้นดินของญี่ปุ่นตั้งแต่เดือนตุลาคม 2544 ถึงตุลาคม 2545 อนิเมะเรื่องนี้ดัดแปลงมาจากการ์ตูนเรื่อง "Prince of Tennis" ของ ทาเกชิ โคโนมิ ที่สร้างขึ้นในปี 2000 และเรื่องราวเกี่ยวกับนักเทนนิสอัจฉริยะอายุ 12 ปีที่ชื่อ เอจิเซ็น เรียวมะ ที่ย้ายกลับไปญี่ปุ่นบ้านเกิดเพื่อไปเรียนโรงเรียนเก่าของพ่อ โรงเรียนเซชุน โรงเรียนมัธยมเอกชนที่มีชื่อเสียงด้านทีมเทนนิสที่แข็งแกร่ง
ฤดูกาลที่ 1.
<onlyinclude>
ภาคการฝึกของเซย์งาคุ - ภาค 1 (Eps. 21-26).
</onlyinclude>
ฤดูกาลที่ 2.
<onlyinclude>
ภาคการฝึกของเซย์งาคุ - ภาค 2 (Episodes 46-53).
</onlyinclude>
ภูขี้สุข

ภูขี้สุข เป็นภูเขาที่มีความสูง ในจังหวัดอุบลราชธานี ประเทศไทย 
ภูมิศาสตร์.
ภูขี้สุขเป็นจุดสูงสุดของทิวเขาพนมดงรัก ตั้งอยู่ใกล้พื้นที่ช่องบก (603 เมตร) ซึ่งเป็นจุดที่ชายแดนไทย, ลาว และกัมพูชาบรรจบกัน
พระเจ้านราสุริยวงศ์

พระเจ้านราสุริยวงศ์ เป็นพระราชนัดดาในสมเด็จพระเจ้ากรุงธนบุรี ได้รับการแต่งตั้งจากสมเด็จพระเจ้ากรุงธนบุรี ให้มาเป็นเจ้าเมืองนครศรีธรรมราช ในปี พ.ศ.2312 โดยมีพระยาราชสุภาวดี พระศรีไกรลาศ พระไชยนาท เป็นเสนาบดีข้าหลวงผู้รักษาเมืองและเป็นที่ปรึกษาในการครองเมืองให้แก่พระนราสุริยวงศ์ และสมเด็จพระเจ้ากรุงธนบุรีได้โปรดให้ยกหัวเมืองนครศรีธรรมราชเป็นประเทศราช เจ้าเมืองอยู่ในฐานะเจ้าประเทศราช และให้ปกครองเมืองปัตตานี ไทรบุรี ตรังกานู ตลอดจนหัวเมืองชายทะเลด้านนอกทั้งหมด จะเห็นได้ว่าเมืองนครศรีธรรมราชเป็นหัวเมืองฝ่ายใต้ที่คอยปกป้องขอบขัณฑสีมา และมีความสำคัญมากที่สุดเมืองหนึ่ง ในรัชสมัยของพระเจ้านราสุริยวงศ์ไม่มีเหตุการณ์อะไรเป็นพิเศษ และครองเมืองอยู่จนถึงปี พ.ศ. 2319 จึงถึงแก่พิราลัย สมเด็จพระเจ้ากรุงธนบุรีจึงทรงแต่งตั้งพระเจ้านครศรีธรรมราช (หนู)กลับมาครองนครศรีธรรมราชต่อ
ทะเลลวง

ทะเลลวงเป็นละครโทรทัศน์ไทยแนวละครโรแมนติก, ดราม่า,คอมเมดี้ที่สร้างจากบทประพันธ์ของดาริยา และบทโทรทัศน์โดยเบญจมาศ ดาลหิรัญรัตน์สร้างโดย บริษัท มีเดียซีน จำกัด กำกับการแสดงโดย บุญธร กิติพัฒฑากรณ์ นำแสดงโดย มิกค์ ทองระย้า, แซมมี่ เคาวเวลล์, ณทรรศชัย จรัสมาส, รพีภัทร เอกพันธ์กุล, เมณิษา ชุมสายสกุล,ออกอากาศทางช่อง 7 HD
เนื้อเรื่อง.
วันหนึ่ง...ที่เกาะรูปหัวใจ ทะเลได้พัดพาชายหนุ่มความจำเสื่อมมาให้โมย่า สาวน้อยหน้าหมวยได้ผูกพัน เขาผู้ซึ่งไม่มีใครช่วยกันวาดฝันทุ่มเททั้งแรงกายแรงใจให้เธอและรีสอร์ตปลายฟ้าเพื่อสร้างรังรักในอนาคต แม้น้ำรินเพื่อนรักจะทักท้วงว่าวันหนึ่งเขาอาจจะไม่ใช่ ทะเล คนเดิมที่เธอรู้จัก แต่ยังไม่วาย...เธอเผลอใจรักเขาจนได้
ทั้งที่กำลังจะสาบานรักร่วมกัน กลับมีสาวสวยอุ้มท้องมาทวงสิทธิ์ภรรยา เขากลับไปยังที่ที่จากมา ทิ้งไว้เพียงความทรงจำอันงดงามและแสนหวาน เธอบอกตัวเองให้ตัดใจ แต่แล้วเขาหวนกลับมาฟื้นความทรงจำและสานต่อสัญญารัก...โมย่าคงทำใจรับได้ หากเขาเป็นทะเลคนเดิมที่คุ้นเคย ไม่ใช่ นที จอมเจ้าชู้มากรักจนยากจะรับมือไหว!
การวางตัวนักแสดง.
แนวคิดในการสร้างเป็นละครโทรทัศน์เรื่องนี้ทางทีมงาน บริษัท มีเดียซีน จำกัด และชยานนท์ อุลิศ ผู้จัดละครและทีมงานละครเรื่องนี้ได้นำละคร "ทะเลลวง"ได้มีการดัดแปลงโดยมาจากนวนิยายของดาริยาโดยได้มีแพลนในการคัดเลือกนักแสดงนำแสดงโดย มิกค์ ทองระย้า ในบทบาท นที และ แซมมี่ เคาวเวลล์ ในบทบาท โมย่า รับบทและนักแสดงอักคับคั่ง
สถานที่ถ่ายทำละครเรื่องนี้ ได้แก่ ห้างสรรพสินค้า, เกาะนับดาว, ตำบลสุคิริน อำเภอสุคิริน จังหวัดนราธิวาส
การสร้างเป็นละครโทรทัศน์.
ทะเลลวงโดยดัดแปลงมาจากนวนิยายสร้างโดยบทประพันธ์ ดาริยา ได้รับโอกาสถูกสร้างเป็นละครโทรทัศน์ครั้งแรกเมื่อในปี พ.ศ. 2564 ผลิตโดยบริษัท มีเดียซัน จำกัดและบทโทรทัศน์โดย เบญจมาศ ดาลหิรัญรัตน์ กำกับการแสดงโดย บุญธร กิติพัฒฑากรณ์นำแสดงโดย มิกค์ ทองระย้า, แซมมี่ เคาวเวลล์, ณทรรศชัย จรัสมาส, รพีภัทร เอกพันธ์กุล, เมณิษา ชุมสายสกุล, ออกอากาศทางทุกจันทร์-อังคาร เวลา 20.30 น. ต่อจากละครเรื่อง "รหัสริษยา" ออกอากาศครั้งแรกเมื่อวันที่ 26 มกราคม พ.ศ. 2564 –
23 มีนาคม 2564ออกอากาศทางช่อง 7 HD
รวมพันธุ์นักสู้พิทักษ์จักรวาล 3

รวมพันธุ์นักสู้พิทักษ์จักรวาล 3  เป็นภาพยนตร์ซูเปอร์ฮีโรอเมริกันที่อิงจากทีมซูเปอร์ฮีโร่มาร์เวลคอมิกส์ในชื่อเดียวกัน ผลิตโดยมาร์เวลสตูดิโอส์ และจัดจำหน่ายโดยวอลต์ดิสนีย์สตูดิโอส์โมชันพิกเชอส์ เป็นภาคต่อของเรื่อง "รวมพันธุ์นักสู้พิทักษ์จักรวาล" (2014) และ "รวมพันธุ์นักสู้พิทักษ์จักรวาล 2" (2017) และภาพยนตร์เรื่องที่ 32 ในจักรวาลภาพยนตร์มาร์เวล (MCU) ภาพยนตร์เรื่องนี้กำกับและเขียนบทโดยเจมส์ กันน์ นำแสดงโดย คริส แพรตต์, โซอี ซาลแดนา, เดฟ บอทิสตา, วิน ดีเซล, แบรดลีย์ คูเปอร์, คาเรน กิลแลน, ปอม เกลม็องตีแย็ฟ, ฌอน กันน์ และวิลล์ พัลเตอร์
เจมส์ กันน์กล่าวในเดือนพฤศจิกายน ค.ศ. 2014 ว่าเขามีความคิดเบื้องต้นสำหรับภาพยนตร์เรื่องที่สามในซีรีส์นี้ และประกาศการกลับมาเขียนบทและกำกับในเดือนเมษายน ค.ศ. 2017 ต่อมาดิสนีย์ไล่เขาออกจากภาพยนตร์เรื่องนี้ในเดือนกรกฎาคม ค.ศ. 2018 หลังจากเกิดเรื่องอื้อฉาวจากการทวีตของเขาในอดีต แต่สตูดิโอเปลี่ยนการตัดสินใจในเดือนตุลาคมและคืนตำแหน่งผู้กำกับให้กันน์ การกลับมาของกันน์ได้รับการเปิดเผยต่อสาธารณชนในเดือนมีนาคม ค.ศ. 2019 โดยภาพยนตร์เริ่มผลิตได้อีกครั้งหลังจากกันน์ทำงานในภาพยนตร์ของเขาเรื่อง "เดอะ ซุยไซด์ สควอด" (2021) และซีรีส์แยกจากเรื่อง "พีซเมกเกอร์" (2022) การถ่ายทำเริ่มในเดือนพฤศจิกายน ค.ศ. 2021 ในเมืองแอตแลนตา รัฐจอร์เจีย และสิ้นสุดในเดือนพฤษภาคม ค.ศ. 2022 การถ่ายทำเกิดขึ้นในลอนดอน ประเทศอังกฤษด้วย
"รวมพันธุ์นักสู้พิทักษ์จักรวาล 3" ออกฉายในสหรัฐในวันที่ 5 พฤษภาคม ค.ศ. 2023 โดยเป็นส่วนหนึ่งของของจักรวาลภาพยนตร์มาร์เวล "รวมพันธุ์นักสู้พิทักษ์จักรวาล 3" ได้รับการตอบรับในทางที่ดีทั้งในด้านคำวิจารณ์และรายได้ โดยนักวิจารณ์วิจารณ์ว่าเป็นตอนจบที่น่าพอใจสำหรับภาพยนตร์ชุดนี้ ภาพยนตร์ประสบความสำเร็จทำเงิน 845 ล้านดอลลาร์สหรัฐทั่วโลก กลายเป็นภาพยนตร์ทำเงินสูงสุดอันดับที่ 4 ในปี ค.ศ. 2023 สื่อถือให้ภาพยนตร์เป็นหนึ่งในภาพยนตร์สามเรื่องของดิสนีย์ประจำปี 2023 ที่ไม่ประสบความล้มเหลวร่วมกับ เมืองอลวนธาตุอลเวง และ เงือกน้อยผจญภัย
เทศมณฑลจางฮว่า

เทศมณฑลจางฮว่า  เป็นเทศมณฑลที่มีพื้นที่เล็กที่สุดบนเกาะไต้หวันเกาะหลัก และเล็กที่สุดเป็นอันดับ 4 ในประเทศไต้หวัน มีประชากรทั้งหมด 1.3 ล้านคน นับว่าเป็นเทศมณฑลที่มีประชากรมากที่สุดในไต้หวัน เมืองหลวงคือ นครจางฮว่า และเป็นส่วนหนึ่งของเขตมหานครไถจง–จางฮว่า
ภูมิศาสตร์.
เทศมณฑลจางฮว่าตั้งอยู่บนชายฝั่งตะวันตกของไต้หวัน มีพรมแดนติดกับนครไถจงทางทิศเหนือ โดยมีแม่น้ำต้าตู้คั่น เทศมณฑลจางฮว่าและนครไถจงจึงมักถูกเรียกว่าเขตมหานครไถจง–จางฮว่า เทศมณฑลจางฮว่าติดกับเทศมณฑลยฺหวินหลินทางทิศใต้ โดยมีแม่น้ำจั๋วฉุ่ยคั่น ส่วนทางทิศตะวันออก เทศมณฑลจางฮว่าถูกกั้นออกจากเทศมณฑลหนานโถวและตอนใต้ของนครไถจงโดยที่ราบสูงปากว้า และทางทิศตะวันตก มณฑลจางฮว่าติดกับช่องแคบไต้หวัน
เทศมณฑลมีพื้นที่ทั้งหมด ซึ่งเป็นเทศมณฑลที่มีพื้นที่เล็กที่สุดในไต้หวัน มีชายฝั่งยาว ภูมิประเทศของเทศมณฑลจางฮว่าสามารถแบ่งคร่าว ๆ ได้เป็นสองส่วน ส่วนที่หนึ่งคือที่ราบทางตะวันตก และอีกส่วนหนึ่งคือที่ราบจางฮว่า ทั้งสองส่วนรวมกันคิดเป็นพื้นที่ร้อยละ 88 ของพื้นที่ทั้งหมดของเทศมณฑลจางฮว่า ระดับความสูงที่สูงที่สุดในเทศมณฑล คือ "เหิงชาน" (橫山) ที่ความสูง 
การปกครอง.
เทศมณฑลจางฮว่าแบ่งออกเป็น นคร 2 แห่ง เมือง 6 แห่ง และตำบล 18 แห่ง นครจางฮว่าเป็นศูนย์กลางการปกครองของเทศมณฑล โดยเป็นที่ตั้งของรัฐบาลท้องถิ่นเทศมณฑลจางฮว่า และสภาเทศมณฑลจางฮว่า เทศมณฑลจางฮว่ามีเมืองเป็นจำนวนมากที่สุดในบรรดาเทศมณฑลทั้งหมดในไต้หวัน นอกจากนี้ยังมีจำนวนตำบลมากเป็นอันดับสองรองจากเทศมณฑลผิงตง ผู้ว่าการเทศมณฑลจางฮว่าคนปัจจุบัน คือ หวาง ฮุ่ยเหม่ย์ สังกัดพรรคก๊กมินตั๋ง
การขนส่ง.
ทางราง.
ในเทศมณฑลจางฮว่ามีสถานีรถไฟจำนวน 8 สถานี ของการรถไฟไต้หวัน (TRA) โดยสถานีที่ใหญ่ที่สุดคือ สถานีจางฮว่า ตั้งอยู่ในนครจางฮว่า สถานีอื่น ๆ ได้แก่
และยังมีรถไฟความเร็วสูงไต้หวัน 1 สถานีแห่งในเขตเทศมณฑลนี้ ซึ่งก็คือ สถานีรถไฟความเร็วสูงจางฮว่า
ถนน.
เทศมณฑลจางฮว่ามีทั้งทางด่วน 1 และทางด่วน 3 พาดผ่าน และยังมีทางหลวงมณฑลอีกหลายสาย นอกจากนี้ ยังมีสะพานซีหลัว ซึ่งมีความยาวกว่า 1,900 เมตร เปิดในปี 1953 เชื่อมต่อเทศมณฑลจางฮว่ากับเทศมณฑลยฺหวินหลินที่อยู่ติดกัน
เนื้อเยื่อบุโพรง

เนื้อเยื่อบุโพรง หรือ เอนโดทีเลียม  เป็นเซลล์เอนโดทีเลียม (endothelial cell) ชั้นเดียว เป็นเนื้อเยื่อบุผิวชนิด squamous ที่บุผิวด้านในของเส้นเลือดและหลอดน้ำเหลือง
เป็นตัวคั่นระหว่างเลือดหรือน้ำเหลืองในช่องเส้นเลือด/หลอดน้ำเหลืองกับผนังที่เหลือ
เป็นตัวคั่นระหว่างเส้นเลือด/หลอดน้ำเหลืองกับเนื้อเยื่อ และเป็นตัวควบคุมการไหลของสารและน้ำเข้าไปหรือออกจากเนื้อเยื่อ
เซลล์เนื้อเยื่อบุโพรงเส้นเลือดเรียกว่า vascular endothelial cell เทียบกับเยื่อบุหลอดน้ำเหลืองที่เรียกว่า lymphatic endothelial cell
เซลล์เนื้อเยื่อบุโพรงเส้นเลือดบุระบบไหลเวียนทั้งหมดตั้งแต่หัวใจไปจนถึงหลอดเลือดฝอยซึ่งเล็กสุด
เซลล์เหล่านี้มีหน้าที่โดยเฉพาะ#เปลี่ยนทาง ๆ รวมทั้งการกรองของเหลวเช่นที่พบในโกลเมอรูลัสของไต, การให้แรงตึงแก่เส้นเลือด, การห้ามเลือด, การเรียกระดม#เปลี่ยนทาง และการขนส่งฮอร์โมน
เนื้อเยื่อบุโพรงที่ผิวชั้นในของห้องหัวใจเรียกว่าเยื่อบุหัวใจ (endocardium)
การทำงานที่บกพร่องของเอนโดทีเลียมอาจนำไปสู่ปัญหาสุขภาพที่ร้ายแรงทั่วร่างกาย
เชิงอรรถและอ้างอิง.
<templatestyles src="Reflist/styles.css" />
เกาะรักกลหัวใจ

เกาะรักกลหัวใจ เป็นละครโทรทัศน์ไทยแนวละครโรแมนติก, คอมเมดี้, ดราม่าที่สร้างจากบทประพันธ์ของ และบทโทรทัศน์โดย สร้างโดย บริษัท ดาราวิดีโอ จำกัด กำกับการแสดงโดย สยาม สังวริบุตร นำแสดงโดย วรพล จินตโกศล, ปภาดา กลิ่นสุมาลย์, ชยิสรา วัฒนะนาวิน, รัฐธีร์ วรโรจน์โยธิน, ริญญารัตน์ วัชรโรจน์สิริ,ออกอากาศทางช่อง 7 เอชดี
เนื้อเรื่อง.
ความวุ่นวายบังเกิด เมื่อ"ไอยคุปต์" หนุ่มเพลย์บอยปากร้าย โคจรมาพบกับ "ฟากฟ้า" เจ้าของรีสอร์ทสาวปากกล้า เธอต้องป้องหลานชายจากพ่อแท้ๆ ที่แย่งสิทธิ์เลี้ยงดู ขณะที่เขาถูกส่งตัวมาเจรจาซื้อที่ดินบนเกาะมุกล้อม เหตุการณ์ไม่คาดฝันเกิดขึ้นเมื่อเขาและเธอต้องกลายมาเป็น "คู่สามีกำมะลอ" ความโรแมนติก ที่มาพร้อมความรักน่ารัก น่าหยิก กำลังก่อเกิด เป็นรักแท้ ขึ้นโดยไม่รู้ตัว
การสร้างเป็นละครโทรทัศน์.
เกาะรักกลหัวใจโดยดัดแปลงมาจากนวนิยายสร้างโดยบทประพันธ์ เริงฤทัย ได้รับโอกาสถูกสร้างเป็นละครโทรทัศน์ครั้งแรกเมื่อในปี พ.ศ. 2564ผลิตโดยบริษัท ดาราวิดีโอ จำกัดจำกัดและบทโทรทัศน์โดย เริงฤทัย กำกับการแสดงโดยสยาม สังวริบุตรนำแสดงโดย วรพล จินตโกศล, ปภาดา กลิ่นสุมาลย์, ชยิสรา วัฒนะนาวิน, รัฐธีร์ วรโรจน์โยธิน, ริญญารัตน์ วัชรโรจน์สิริ, ออกอากาศทางทุกวันศุกร์เสาร์-อาทิตย์ เวลา 20.30 น. ต่อจากละครเรื่อง นายฮ้อยทมิฬ รีรัน ออกอากาศครั้งแรกเมื่อวันที่ 7 สิงหาคม พ.ศ. 2564 – 12 กันยายน 2564 ออกอากาศทางช่อง 7 เอชดี
การวางตัวนักแสดง.
การคัดเลือกนักแสดงทางทีมงานบริษัท ดาราวิดีโอ จำกัดได้มีการวางตัวบทนักแสดงและเป็นการพบกันครั้งแรกพระเอกดาวดวงใหม่ของวรพล จินตโกศลและนางเอกดาวรุ่งปภาดา กลิ่นสุมาลย์และเนื่องจากการวางตัวนักแสดงในบท "ขวัญนารี"จากเดิมเป็นบทของภัทรานิษฐ์ คำกำพุดแต่เนื่องจากคิวงานไม่ลงตัวบทจึงตกมาเป็นของริญญารัตน์ วัชรโรจน์สิริ
วัดโพธิ์เย็น (จังหวัดฉะเชิงเทรา)

วัดโพธิ์เย็น เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางน้ำเปรี้ยว อำเภอบางน้ำเปรี้ยว จังหวัดฉะเชิงเทรา มีเนื้อที่ 13 ไร่ 3 งาน 42 ตารางวา ปัจจุบันมีพระครูโพธิขันติธรรม เป็นเจ้าอาวาส
วัดโพธิ์เย็นก่อตั้งเมื่อ พ.ศ. 2415 ได้รับพระราชทานวิสุงคามสีมาเมื่อ พ.ศ. 2472 เมื่อ พ.ศ. 2470 สมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ ได้ประทานเงิน 80 บาท เพื่อบูรณะวัดโพธิ์เย็น
อาคารเสนาสนะที่สำคัญภายในวัด ได้แก่ อุโบสถมีหน้าบันรูปครุฑยุดนาค หอระฆัง กุฏิทำจากไม้โบราณ และศาลาการเปรียญหลังเก่า ปูชนียวัตถุที่สำคัญ ได้แก่ พระพุทธโสธรจำลอง สร้างเมื่อวันที่ 24 มกราคม พ.ศ. 2446
ในวันธรรมสวนะ วัดโพธิ์เย็นจัดให้มีการแสดงธรรมเทศนา ให้แก่ประชาชนที่มาร่วมทำบุญตลอดทั้งปีและส่งเสริมการจัดกิจกรรมในวันสำคัญทางศาสนาทุกเทศกาล
วัดเกาะผาคำ

วัดเกาะผาคำ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ใกล้แม่น้ำโขงในตำบลบ้านแซว อำเภอเชียงแสน จังหวัดเชียงราย มีที่ดินจำนวนทั้งหมด 22 ไร่ 2 งาน 67 ตารางวา เอกสารสิทธิ์ น.ส 4 จ เลขที่ 36684 เล่มที่ 167 หน้า 84 มีศรัทธาอุปถัมภ์ประมาณ 60 หลังคาเรือน วัดตั้งอยู่ริมถนนหมายเลข1129 หรือถนนเลียบโขงสายเชียงแสน-เชียงของ ระหว่างหลักกิโลเมตรที่ 44–45
วัดเกาะผาคำ แต่เดิมที่ดินวัดเดิมเป็นของนายคุณ จันทรังษี นายเกียรติ จงรักษ์ และนายเอี่ยม จันทบ ยกที่ดินให้สร้างวัดร่วมกับชาวบ้าน ได้สร้างวัดซึ่งตั้งอยู่บนเขาขวามือไปเชียงของ ตั้งวัดเมื่อ พ.ศ 2480 ได้รับพระราชทานวิสุงคามสีมาเมื่อวันที่ 12 มิถุนายน พ.ศ. 2546
ปูชนียวัตถุที่สำคัญ คือ พระหลวงผาคำ องค์พระเจ้าตนหลวงสิงห์หนึ่งที่สร้างอยู่หน้าวัดเริ่มก่อสร้างเมื่อ พ.ศ. 2537 สำเร็จและฉลองสมโภชน์เมื่อวันที่ 22 พฤศจิกายน พ.ศ. 2550 หน้าตักกว้าง 10.75 ม. สูง 15.21 ม.
วัดเกาะลอย (อำเภอศรีราชา)

วัดเกาะลอย เป็นวัดที่ตั้งอยู่ในตำบลตำบลศรีราชา อำเภอศรีราชา จังหวัดชลบุรี วัดตั้งอยู่บนเกาะลอยซึ่งมีขนาดเพียง 3 ไร่ เชื่อมโดยสะพานข้ามยาวประมาณ 500 เมตร ชื่อว่า "สะพานเจ้าพระยาสุรศักดิ์มนตรี" บนเกาะยังมีสวนสาธารณะและสวนเต่าตนุ
วัดเกาะลอย หรือ วัดเกาะลอยศรีมหาราชา ประวัติการสร้างไม่แน่ชัด แต่มาปรากฎตามบันทึกว่าเมื่อ พ.ศ. 2442 สมเด็จพระศรีสวรินทิราบรมราชเทวี พระพันวัสสาอัยยิกาเจ้าขณะดำรงพระอิสริยยศ เป็นสมเด็จพระนางเจ้าสว่างวัฒนะพระบรมราชเทวี ได้เสด็จแปรพระราชฐานมาประทับ ณ พระตำหนักศรีมหาราชา ระหว่างประทับอยู่ พระบาทสมเด็จพระจุลจอมเกล้าเจ้าอยู่หัวได้เสด็จมาที่ศรีมหาราชาหลายวาระ ทรงบำเพ็ญพระราชกุศล ขออาราธนาพระสงฆ์มาอยู่จำพรรษา ณ วัดเกาะลอย และได้โปรดเกล้าฯ ให้จัดเสนาสนะขึ้นที่วัดเกาะลอย เป็นที่พำนักสงฆ์ 
สิ่งศักดิ์สิทธิ์ภายในวัด ได้แก่ เจ้าแม่กวนอิมหยกขาวสูง 4 เมตร ใหญ่ที่สุดในประเทศไทย ตั้งอยู่ด้านล่างศาลาติดทะเล ประดิษฐานอยู่ในเก๋งมังกรจีน 8 เหลี่ยม หันหลังพิงเขา หันพระพักตร์ไปทางมหาสมุทร หลวงพ่อทันใจประดิษฐานในวิหารด้านบนของวัด ซึ่งพระเจ้าบรมวงศ์เธอ กรมพระกำแพงเพชรอัครโยธิน ได้ประทานให้วัดเมื่อ พ.ศ. 2473 เป็นพระพุทธรูปขัดสมาธิ ปางมารวิชัย สมัยเชียงแสน หน้าตักกว้าง 2 ศอก
วัดศรีมหาราชา

วัดศรีมหาราชา เป็นพระอารามหลวงชั้นตรีชนิดสามัญ สังกัดคณะสงฆ์ธรรมยุติกนิกาย ตั้งอยู่ในตำบลศรีราชา อำเภอศรีราชา จังหวัดชลบุรี ที่ดินตั้งวัดมีเนื้อที่ 14 ไร่ 1 งาน 42 ตารางวา 
วัดศรีมหาราชา เดิมชื่อว่า วัดศรีราชา ตามชื่อตำบล ตั้งเมื่อ พ.ศ. 2374 อาจจะสร้างก่อนหน้านี้แต่ปรากฏในทำเนียบวัด เมื่อปี พ.ศ. 2374 แต่เดิมวัดนี้สังกัดคณะสงฆ์มหานิกาย มีพื้นที่เพียง 7 ไร่เศษ ครั้นสมเด็จพระศรีสวรินทิราบรมราชเทวี พระพันวัสสาอัยยิกาเจ้าเสด็จพระราชดำเนินมาประทับ ณ พระตำหนักศรีราชา ทรงบำเพ็ญพระราชกุศลเสด็จมาที่วัดศรีราชาเป็นเนืองนิจ และทรงมีพระราชประสงค์ให้วัดศรีราชาเป็นวัดของคณะสงฆ์ธรรมยุตและเรียกวัดนี้ว่า "วัดศรีมหาราชา" จนราว พ.ศ. 2473 หม่อมเจ้าไขศรี ปราโมช ได้ทรงซื้อที่ดินถวายวัด และคุณหญิงสงวน สุรศักดิ์ ได้บริจาคที่ดินซึ่งติดกับวัดอีก 1 ไร่เศษ วัดได้รับพระราชทานวิสุงคามสีมาเมื่อวันที่ 26 มีนาคม พ.ศ. 2513
อุโบสถเก่าประกอบพิธีผูกพัทธสีมา ก่อน พ.ศ. 2434 ต่อมาได้รับการบูรณะใหม่ ออกแบบผังโดยสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ โดยมีเจ้าพระยาสุรศักดิ์มนตรี บริจาคทรัพย์ในการก่อสร้าง แล้วเสร็จราว พ.ศ. 2473 ไม่มีช่อฟ้าใบระกาประดับ ด้านหลังมีประตู 2 บาน ตรงเฉลียงข้างด้านหน้ามี 3 บาน หน้าบันอุโบสถด้านหน้าและด้านหลังมีตัวอักษรขอมลายทอง เป็นลายพระหัตถ์ของสมเด็จเจ้าฟ้ากรมพระยานริศรานุวัตติวงศ์ ปูชนียวัตถุที่สำคัญ ได้แก่ พระประธานในอุโบสถ ปางมารวิชัย ศิลปะสมัยเชียงแสน หน้าตักกว้าง 2 ศอกกำ (1.1 เมตร) นามว่า "หลวงพ่อทันใจ"
ต่อมาในวันที่ 23 มีนาคม พ.ศ. 2568 พระบาทสมเด็จพระวชิรเกล้าเจ้าอยู่หัวได้มีพระบรมราชโองการโปรดเกล้าฯ ให้ยกฐานะวัดศรีมหาราชาขึ้นเป็นพระอารามหลวงชั้นตรีชนิดสามัญ เพื่อเฉลิมพระเกียรติและเป็นพระราชกุศลเนื่องในโอกาสพระราชพิธีมหามงคลเฉลิมพระชนมพรรษา 28 กรกฎาคม 2567
มาโครโมเลกุล

มาโครโมเลกุล  เป็นโมเลกุลขนาดใหญ่มากเช่นโปรตีน
ประกอบด้วยอะตอมเป็นพัน#เปลี่ยนทาง ๆ ที่เชื่อมกันด้วย#เปลี่ยนทาง 
หลายอย่างเป็นโมเลกุลพอลิเมอร์ซึ่งประกอบด้วยมอนอเมอร์ที่เล็กกว่า
ชนิดสามัญสุดทางชีวเคมีก็คือ biopolymer (เช่น #เปลี่ยนทาง โปรตีน และคาร์โบไฮเดรต) และโมเลกุลอันไม่ใช่พอลิเมอร์ เช่น ลิพิด และ macrocycle
ก็เป็นตัวอย่างมาโครโมเลกุลด้วย
เชิงอรรถและอ้างอิง.
<templatestyles src="Reflist/styles.css" />